Aitor Agirre berriz ere onenekin - - Baleike.eus\nArritxu Iribar 2021-09-17 18:00\nAitor Agirrek seigarren bukatu du Oñatin jokatutako lasterketa. Ibilbide oso gogorreko lasterketa izan zen, non azken 40 Udana, Atagoiti, Gabiri, Atagoiti eta Arregi gaineko horma gainditu behar izan zituzten txirrindulariek, eta hori guztia beraiek gogortutako lasterketan, bataz besteko abiadura orduko 41 kilometrokoa izan baitzen.\nLasterketa ez zen ondo hasi Viveros San Anton-Exclusivas Mardurentzat: Udanako lehen maldatan Kimetz Etxabek zulatua izan zuen aurrean zenean, kotxe neutroa heldu eta gurpila aldatu arte denbora asko galdu zuen, eta lasterketa lehiatzeko aukerak hortxe ihes egin zion. Nahikoa egin zuen debarrak lasterketa amaitzearekin.\nUdanan pedal kolpea topatu ezinda Enaitz Garaik ere amore eman behar izan zuen, baita Mattin Salegi kadeteak ere. Atagoitiko azken igoeran Altunak ezin izan zion talde nagusiko erritmoari eutsi, beraz, Aitor Agirre bakarrik gelditu zen. Nahiz eta katea atera, Atagoitin kemena izan zuen multzo nagusiarekin bat egin, eta Arregiko maldarantz abiatu aurretik erasoa jo eta aurrera egiteko, gero Oñatiko helmugan ohorezko seigarren postuan amaitzeko. Ander Altuna 34. helmugaratu zen eta Kimetz Etxabe 35. postuan, bakarka lasterketa izugarriak eginez. 91 txirrindulari abiatu ziren, eta horietatik 52k lortu zuten lana bukatzea.\nEibarren kadeteek izan zuten denboraldiko azken lasterketa, eta oso bizkor jokatutako proban Andde Etxaniz 23. sailkatu zen, 25.a izan zen Mattin Salegi, eta 43. Anuk Gojenola.\nElgoibarrek emango dio amaiera errepideko juniorren denboraldiari. Azken lasterketa izango da sasoi polit bati amaiera emateko. Sei txirrindulari izango dira Viveros San Anton-Exclusivas Marduko elastikoarekin. Taldeko lau junior eta bi kadete. Juniorrentzat agurreko karrera izango da, Agirre, Altuna, Etxabe eta Garai heldu den denboraldian afizionatuak izango baitira.


erretratuetan — kaxa hutsa — barnemuinetan\n28 objektu kaxa hutsean “erretratuetan” formakoak.\nzintzilikatu egiten zen.\n2016-01-18 22:07:03 (erretratuetan)\n(monde du silence)\n2012-08-03 13:59:08 (erretratuetan)\nLo daude txoriak patioko kaioletan. Urak turrustan jarraitzen du belarrien gozamenera. Erritua amaituta, tea hartuz hizketan daude bertakoak. Telebista pizturik dago atzeko etxolan. Inork ez dio kasurik egiten.\n2012-07-28 22:23:19 (bizhitz, erretratuetan)\nBakea ikusi dut belazean etzanda. Musika arina da airean, zaratarik gabea apenas. Txoriak eta umeen jolasak ere tartekatzen ditu. Ez da hotza, ez da beroa. Ez du gosearentzat tarterik uzten, irrikarik gabe baina. Edozein hizkuntzatan mintzatzen da, badaki entzuten.\n2012-06-13 23:30:51 (bizhitz, erretratuetan)\nNire barruko itsasoan dabilen barku pirata zara.\n2012-04-23 02:10:05 (bizhitz, erretratuetan, murritz)\nEsperientzia itsasoratzeko aldapa herdoilak hartuta dago.\nVivianek esaten du denbora osoan pentsatzen arituz gero sekula ez dugula benetako ekintzarako tarterik uzten, hau da, buruan gauzak bueltaka eta oinak eta eskuak geldirik badabiltza, jai daukagula.\nDatozen denboren ozeano horretan murgiltzeko ezinbestean busti behar dela errepikatzen du, asmoak itsasorik zabalenetan izanagatik ere lehorrak itotzen baitzaitu bestela.\nLurrari lotzen gaituzten hitzei banaka-banaka utzi behar zaiela igeri egiten, alegia.\n2012-04-04 00:16:42 (bizhitz, erretratuetan)\nPrezio merkean eros daitezke postaletako egunsentiak etxetik milaka kilometrora. Inongo panfletotan ez dira azaltzen eremurik gertukoenetan bizi litezkeen esnatze berriak.\nEz daude salgai; amets partikularren lorpen garestiak dira.\n2012-01-15 08:20:47 (bizhitz, erretratuetan)\nAmonaren etxeko tximiniaren epel goxoak tontotu zaitu egurrezko aulkian eserita zaudela. Kafea hartu berri zauden arren ere, euri tantek leihoko txirristan ateratzen duen hotsak ez zaitu berehalakoan esnatuko.\nEgia da duda beti egon dela piztuta; sorginduta zauzka itzaltzera ailegatu ez den su betiereko horrek.\n2011-12-20 00:24:07 (bizhitz, erretratuetan)\npostaletan agertzen ez direnak\ngure baitan ditugunak baina oraindik\n2011-10-30 22:17:39 (bizhitz, erretratuetan, neurtitz)\nBete-flasha esaten zaio flash-argia parte ilunak argiztatzeko betegarri gisa erabiltzen den teknikari. Teknika horrekin flasha egun-argia delarik ere erabiltzen ahal da —argi-kontrara egindako argazkietan eskuarki—, irudiko alde ilunen argi eskasa osatzeko.\nMitxoleta gorri-ilun pare bat hegoaldeko argiak blaituriko horma baten aurrean fotografiatzeko, adibidez, egokiago da bete-flasha erabiltzea: hormak islatzen duen argi zurizta neurtu eta hari egokitu esposizioa, loreek itzultzen duten argi eskasagoari flashaz lagunduz.\nXabier Artola Zubillaga - Latitudea (Argi-itzalen neurria)\n2011-10-19 12:59:09 (erretratuetan, mozketak)\nZoriontasuna ez datza plazeren batura handienean, norbera menderatzetik datorren kontzientziaren gozamenean baizik. Moral kantiarra


kritiken hemeroteka » Moskito\n« Oroimena eta ahanzturak | Amona eta biloba »\nMoskito Aritz Gorrotxategi / El Correo, 2020-09-05\nPlazerez irakurri dut “Moskito”, poema bakoitza patxadaz dastatuz. Ibilbide koherentea egin du Igor Estankonak lehen liburutik, “Anemometroa” gogoangarri hartatik. Ez du ale gehiegi eman argitara, tantaka baizik, beti ondo dekantatuak eta patxadaz. Zerrenda horretan distira bereziz ageri dira “Tundra”, “Ehiza eta nekea” eta “Iratzeen esporak”. Poesia kritikari bezala, halaber, ibilbide luze bezain sendoa egin du, eta hor ere utzi du bere zigilu propioa, poesiara hurbiltzeko eta hura dastatzeko bere ikuspegi argigarria.\nBadute Igorren poemek hoztasun bero moduko bat, argitasun ilun bat. Klabe pertsonal batetik abiatzen dira sarritan, bizipen edo gogorapen batetik, eta irakurlea poeman barneratu ahala, linternarekin poemaren leizea argitzen doala, bat-batean esaldi batek dena argitzen du, eta leizea lore bat bezala irekitzen da irakurlearen begietara. Irudi eder, sendo eta iradokigarriz hornituta daude poemak, irudimenari eta surrealismoari tartea eskainiz, baina metronomoaren orratzak markatutako norabidetik urrundu gabe. Geratuko da portu honetan edo kostalde hartan, omenaldi txikia egingo dio honi edo hari, baina ontziak erabakitasunez egingo du aurrera, esan beharreko horren ildoari jarraika. Poema batek hunkitu egin behar gaitu, barruraino sartu behar zaigu isilean, eta eztanda egin behar du emeki, pirotekniarik eta artifiziorik gabe. Poema batek oreka behar du esaten duen eta gordetzen duen horren artean. Argitasuna bilatu behar du, baina misterioari uko egin gabe. Gardena eta hermetikoa behar du izan aldi berean. Neurri batean, poesiagintzak antzinako greziarren “aletheia” kontzeptutik edaten duela esan daiteke. “Aletheia”k “egia” esan nahi du, “ezkutaturik ez dagoena”, edo izatearen “desezkutatzea”. Poemak horixe egiten du, ezkutua agerira atera, ezkutua arakatu.\nEstankonak ia beti lortzen du hori. “Moskito”n maitasunari eta gurasotasunari eskainitako poema ederrak daude. “Kaneari iritzi genion latz eta urrun./ Gure logelari ez. Gure logelari ez./ Ostera datorkit han ezagutua orain daukan formarekin/ zure orduko gorputz maitea”. Gorputz hori “eraztun eta eraztun infinituetan” amai daiteke. Poetak edonon jartzen ditu ezpainak, azalean, ileetan, kanpoko nahiz barruko geruzetan. Badaki aukera handia dagoela, eta zentzumen guztiekin lotzen zaio zereginari. Hizkera neurtuz eta erritmo landuz ebakitzen du “gaur gaueko efemeridea”, eta badaki keinu txikien epika eta garrantzia harrapatzen, badaki gorputz konplizearen abaroan berotasuna bilatzen. Eta, halako batean, metafora bikain batez definitzen ditu (gurasoaren ikuspuntutik) heldutasunean ia oharkabean murgiltzen doazen seme-alaba gazteak: “aurikularrak jarrita doazen txoriak”. Eta izua usatu nahi duenean, hodiak asmatzen ditu beldurrarentzat. Gainera, ez dio iskin egiten kontraesanari. “Gure maitasuna txarto zebilen/ baina ez genekien zelan/ geldiarazi”. Eta badaki koral bihurtutako hezurrak engainuzko itsaso batean egon daitezkeela. Indarkeriaz ere mintzo da sotilki, arrandiarik gabe baina zorrotz. Baita minaz ere: “eta kendu zionean haizeak/ kimioterapiaren kamuflajea”. Esan behar duen hori doi eta indartsu esaten du, natural, baina ezein errazkeriatik urruti. Hitzarekin lan egiten du poetak, eta ahalik eta zuku handiena atera behar dio. Dantzan jarri behar du irudimenarekin, ur berean biak, iradokitzaile.\n“Helenitatea, euskaltasuna, lilura”. Horra Igorren poesiagintzaren beste ardatzetako batzuk. Barne eta kanpo bidaia. Amorgosetik Zeberiora, Kretatik Sarasolako bidera. Halaber, naturaren eta paisaien kontenplazioak, leku garrantzitsua du poema-liburuan. Poeta sorterrira itzuli da urte askoren ondoren, orduko Arteara, amaren etxe zaharrera, nahiz jada ez den han inor bizi. Orozkoko artzain batekin ere hitz egin du: “behin batek esan zidan ezin uler zezakeela zergatik/ edaten zuen jendeak alkohola/ bera mozkortzen zela ikusi hutsarekin pagoak/ Lekandako maldan”.\nPoesia zaleari opari bat eskaini dio Igorrek. Harrixka berri bat erortzen utzi du basoan, noizbait etxera itzuli ahal izateko.


Nola Semalt Analytics-ek zure SEO sailkapena bultzatu dezake\nLineako negozio baten jabea bazara, bilaketa-motorren optimizazioarekin, SEO jada ezagutu beharko duzu. Praktika tekniko eta ez-teknikoen konbinazioa da. Horrekin webguneak bilaketa-emaitzetan maila altuagoa lortzeko aukera dago. SEOrako diseinatutako webguneek bisitari gehiago lortzen dituzte eta, beraz, trakzio handiagoa lortzen dute. Google eta Bing kanpoko bilaketa-motor ezagunenak dira. Bata erabili baduzu, jakingo zenuke jende gehienak gutxitan bisitatzea bigarren orria bilatzen ari direla aurkitzeko. Hori dela eta, bilaketa-hitz jakin baten aurka lehen orrialdearen lehia gogorra da, gutxienez esateko.\nWeb 2.0 urtetik aurrera, teknologiaren munduak bilakaera handia izan du. Teknologia berriak gizartea iraultzeaz gain, negozioek eta erakundeek erabaki informatuak hartzeko aukera eman diete erabakiak hartzeko pauso erabakigarriak hartzen direnean. Kuantifikazioa da horretarako gaitu diren arrazoiak. Software analitikoa ia arlo guztietan nagusitu da eta marketinak, digitalak edo bestelakoak izan dira.\nSemalt Analytics software analitiko profesionala da eta lineako negozioen jabeek beren eta lehiakideen posizioak modu eraginkorrean jarrai ditzakete SEO eta marketinaren eraginkortasun orokorrarekiko. Negozioei buruzko informazio osatua eta ondo egituratuta dago ekintzaileek eta webguneen jabeek hobeto ulertzeko: beren industriaren dinamika, erabakiak informatuak hartzeko eta jokoan aurrera egiteko aukera ematen baitute.\nWebgunearen SEO sailkapenak indartzen laguntzeko software analitiko on bat bilatzen baduzu, orduan Semal Analytics da ondo egokitzen. Hona hemen Semalt Analytics-ek zure SEO sailkapena hobetzen lagun dezakezun moduan.\nHelburuak lortzeko lehen urratsa helburu hori lortzeko bideak nolakoa den argi eta garbi edukitzea da. Horrek esan nahi du helburuak garbi eta zehatzak definitzea epe baten aurrean eta gogor lan egitea bideari arrakasta lortzeko. Webguneentzat, horrek zure webgunean uneko posizioa ebaluatzea eta funtsezko neurriak zehaztea esan nahi du, bai orrialdetik kanpoko bai SEOko orriei buruz.\nSemalt Analytics-ek negozioaren ikuspuntutik zure webgunearen posizioaren analisi osoa egiteko gaitasuna eskaintzen du. Software analitikoak zure backlinken zein barnekoen kalitatea ulertzen lagunduko dizu. Orriaren karga denbora zure lehiakideekin konparatzen laguntzen dizu eta zure webgunearen esteken ondarea hobeto ulertzen lagunduko dizu.\nMetrika hauek ulertuta, arreta jarri behar duzu non kokatu behar duzun eta zure arreta eta energia desbideratzen lagunduko dizu. Semalt Analytics-ek adierazten badu ez duzula puntuazio altua mugikorren lehen indexapenean, orduan bideratu behar duzu. DA webgune altuetarako estekak baditu, orduan Semalt Analytics-ek esango dizu hori.\nSemalt Analytics-ek zure webgunearen errendimendu neurriak ematen ditu eta zure eta zure lehiakideen webguneak balore ulertzen lagunduko dizu. Normalean zure negozioari buruzko informazio gehiago edukitzeaz gain, normalean nabarituko ez zenituzkeen ereduak behatzen laguntzen dizu, eta datuak hobetzeko eta berrikuntza sortzeko lekua bilatzeko.\nEskualdeko analitiekin, zure marketin estrategia eskualde geografiko jakin batean arrakasta izateko aukerarik onena ematen duen zerbaitetan forma dezakezu. Zure arriskua gutxitzen du eta lortu behar duzunari bide garbia ematen dio eta nola lortu ulertzen lagunduko dizu. Zure baliabideak arretaz banatzen laguntzen dizu, baliabideak gauza garrantzitsuagoak gordetzeko aukera ematen du.\nMantendu zure lehiakideak gertu\nSemalt Analytics-ek zure lehiakideen aurka irabazteko aukera eskaintzen du zure posizioa zurearen aldean aurkeztuz. Badakizu zer egiten duten zure lehiakideak eta nola egiten duten. Analitikoak zure estrategia arretaz planifikatzeko erabil daiteke zure webgunea gorantz egiteko aukera ematen duten zenbait arlotan.\nNahiko berria bazara, zure lehiakideek nola funtzionatzen duten ulertzeak azkar bizkortzea ahalbidetuko dizu. Zure ikerketa egitea erabakitzen baduzu, denbora asko beharko zenuke. Baina Semalt Analytics-ekin, zure lehiakideen SEO estrategiak xede bilaketa espazioan erraz ulertu ditzakezu klik gutxirekin.\nAnalitikako programak denborarekin zure aurrerapenak kuantifikatzeko gaitasuna ere ematen dizu. Estrategia hori erabilita, aktiboki jaso ditzakezu dagoeneko dauden SEO teknikei buruzko iritzia eta eraiki ezazu zure sailkapenak hobetzen dituen feedback begizta.\nSemalt Analytics-ekin datu analitikoak zure formatuan erraz bihur ditzakezu. Botoiaren klik soil batekin, zure datuak Excel eta PDF formatuetara esportatu ahal izango dituzu, zure informazioa modu errazean irakurtzeko eta zure talde eta bezeroentzako aurkezpenak sortzeko.\nSemalt Analytics-ekin, analisi-potentzia asko izan dezakezu zure eskura. Zure ezaugarri analitikoetarako aukera bikaina bihurtzen duten hainbat ezaugarri ditu.\nSeguruenik, SEOren alderdirik garrantzitsuena gako-hitzen ikerketa da. Zure webgunea nori zuzentzeko eta sailkatzeko gako-hitzak egokiak zehaztea bilaketa-espazioa hobeto ulertzen bada soilik. Hitz gakoen ikerketa denbora eta ahalegina eskatzen duen sormen prozesua da.\nSemalt Analytics-ek gako-hitzak iradokizunak eskaintzen dizkizu eta bilaketa-espazioa hobeto ulertzeko aukera ematen du. Merkataritzako hitz gakoen iradokizunekin, zure prozesua askoz ere modu eraginkorragoan joan daiteke.\nZure webgunearen SEO sailkapen hoberenak zein helburu zehaztu behar diren zehaztea jokoaren zati bat da. Bilaketa-motorraren optimizazioa saiakuntzak eta akatsak arautzen dituen prozesua da. Zure SEO ahaleginen bidez jasotzen duzun iritziaren ondoren soilik izango duzu haien eraginkortasuna zehazten. Semalt Analytics-ekin, zure gako-hitzen ikerketak zure webgunearen sailkapenean nola egiten duen ebaluatu dezakezu. Zenbait gakoren bidez zure orrira zuzendu diren bisitari kopurua ematen du. Eduki berritzaileak sortzen laguntzen dizu bilaketa joerei ahalik eta gehien ateratzeko.\nZure markaren balioa ezagutzeak zure webgunearen inguruan kalkulatutako mugimenduak egiten laguntzen dizu. Zure webgunea ikusleek nola hautematen duten irudikatu dezakezu, produktuak edo zerbitzuak ahalik eta estandar gehien emateko. Semalt Analytics-ekin batera, zure marka identitatea ospe-tasaren arabera neurtzen da zure estrategia korporatiboan lan egiteko eta beharrezkoa izan daitekeen kontzientzia handitzeko.\nZure SEO estrategia ezartzen duzunean, zenbakizko parametroak beharko dituzu zure webgunearen gako-hitzak zenbait gakoren inguruan kokatzeko. Semalt Analytics-ek zure webgunearen gako-hitzen kokapena kokatzen du denboraren arabera, beste modu batean ikusi ez ditzakezun ereduak ikusteko aukera ematen du. Zure antzezpen bisuala ikusmen on batek asko egin dezake sormen estrategia berriak diseinatzerakoan.\nBilaketa-espazioa ia beti lehia da nagusi. Zaila da borrokan ari ez den bilaketa termino batekin topatzea. Semalt Analytics-ek zure lehiakideek zuretzako aztertzen du eta bilaketa-espazioan dauden posizioak zein diren jakiteko; indartsuenak diren lekuan; eta lekua hartzeko tokia dago. Neurri analitiko horiekin, zure lehiakideekin konfiantzaz lehiatuko zara.\nGoogle bezalako bilatzaileek webgune sekretuek bilaketa terminoen aurka sailkatzeko erabiltzen duten formula sekretua dute. Algoritmo hori sekretua den arren, badaude webgune batzuek zenbait webgune ikusi behar dituztela sailkapen hobeak lortzeko. Metrika horien artean, irakurgarritasuna, bilaketa terminoetarako testuinguruarekiko garrantzia, guneen abiadura eta beste alderdi tekniko asko daude. Semalt Analytics-ek zure webgunea aztertzen du, ziur SEO irizpideak betetzen dituela ziur egon zaitezkeela, eta ez duela inolako gako-eremutan falta.\nSemalt Analytics-ek sailkapenean nola laguntzen dizu\nBesterik gabe, hasi saioa zure Semalt Analytics kontuan eta abiarazi datuak biltzeko prozesuak. Programak zure webgunearen SEO eta zure lehiakideen berri zehatza emango dizu. Semalt Analytics-ek, aldi berean, zure SEO sailkapenak bultzatzeko erabil ditzakezun bilaketa-hitz gakoak eta terminoak iradokitzen ditu. Hala egiten du egunero datuak biltzen, zure webgunearen xede bilaketa espazioaren inguruan eta erabiltzaileen portaera eta ohiko bilaketa joerak baloratuz.\nAnalitikoak egunero eguneratzen dira, zure bilaketa-domeinuan gertatzen ari denaz inoiz ez zarelako zaharkituko. Eskuragarri dauden iragazkiak erabilita, zenbait hitz gako blokeatu ahal izango dituzu, ikerketa eraginkorragoa bihurtuz. Hitz-multzoak taldekatzea bezalako ezaugarriek zure produktibitatea hobetu dezakete.\nSemalt Analytics-ek datuak eta analitiak hartu eta Semalt-en APIaren azken puntuen bidez erakusteko gaitasuna ere ematen du. Besterik gabe, konfiguratu helburuak eta zure datu analitikoak aukeratutako iturrian erakutsi.\nWebguneak bilatzaileetan hobeto sailkatzeko, SEO egin behar da. Prozesu sortzailea eta teknikoa da eta denbora eta ahalegina eskatzen ditu. Semalt Analytics-ekin batera, zure webgunearen SEO modu eraginkorrean egin daiteke, estrategia eta berrikuntzan arreta jartzeko denbora eta malgutasuna emanez. Semalt Analytics-ek zure SEO helburuak klik gutxirekin lortzen laguntzen dizu.


Zapatuetako tailerrak HH\nHaur Hezkuntzako 3. maila eta Lehen Hezkuntzako 1. eta 2. mailako ume eta gurasoentzat “Goma Espumazko Txotxongiloen” tailerrra prestatu da.\nIkastaroan parte hartzeko ezinbestekoa da aita edo ama ere etortzea. Helburua ondo pasatzea eta euskara erabiltzea da ( ez da beharrezkoa euskara oso ondo menderatzea , kontua euskaraz hitz egitea da)\nGoma Espumazko Txotxongiloen tailerra Portalea Kultur Etxean garatuko da urria eta azaroan. Ordutegiak eta txandak matrikula egiterakoan aukeratzen dira.\nApuntatzeko izen emateko orria bete eta irakasleari eman irailaren 30a baino lehen.


SHYNE sortu da, hidrogeno berriztagarria bultzatzeko Espainiako partzuergorik handiena | Tecnalia\nSHYNE sortu da, hidrogeno berriztagarria bultzatzeko Espainiako partzuergorik handiena\nPrentsa-oharra “SHYNE sortu da, hidrogeno berriztagarria bultzatzeko Espainiako partzuergorik handiena”\nSHYNEk hainbat proiektu abiaraziko ditu hamar autonomia-erkidegotan, eta 3.230 milioi euroko inbertsioa izango du teknologia lehiakorragoak garatzeko eta Espainiako industria eta haren azpiegiturak deskarbonizazioaren bidean jartzeko; 13.000 lanpostu baino gehiago sortuko dira, halaber.\nAurkezpen-ekitaldian, Energiako estatu-idazkari Sara Aagesen eta Industria eta ETE-etako idazkari nagusi Raúl Blanco izan dira. Repsolek energiaren hainbat sektoretan dihardu, eta bere egoitzan, Campus Repsolen, ekimenaren ekosistema osatzen duten 33 entitateen ordezkariak bildu ditu.\nRepsol da partzuergoaren liderra, beste sei konpainiarekin batera, haietako bakoitza bere sektorean erreferentzia dela: Alsa, Bosch, CELSA Group, Enagás, Scania eta Talgo. Haiek guztiak ekimenaren sustatzaile dabiltza. Gainerako 26 bazkideek (elkarteak, konpainia publiko eta pribatuak, zentro teknologikoak eta unibertsitateak), berriz, kolaboratzaile jardungo dute proiektuetan.\nPartzuergoaren helburuetako bat da 500 MW-eko kapazitate instalatua edukitzea 2025ean, eta 2 GW-ekoa 2030ean; hau da, Espainiako Gobernuak argitaratutako hidrogenoaren ibilbide-orriko helburuaren erdia.\nBestalde, proiektuak sustatuko dira balio-kate osoan, baita sorkuntza berriztagarriaren instalazioa eta hidrogenoaren erabilera industrialak bultzatzea ere, integrazio sektorial sendo baten bidez. Era berean, garraioaren sektore guztietan hidrogenoa erabiltzea bultzatuko da; horretarako, erregai sintetikoak ekoitziko dira, eta gutxienez 12 hidrogeno-hornitegiz osatutako azpiegitura bat sortuko da 2025erako.\nPartzuergoa elkarlan nazionaleko sare bat izango da, proiektu guztiei babesa emango diena eta teknologia aitzindarien ezagutza eta ikerketa kudeatuko dituena, lehiakortasunaren eta kalitate oneko enpleguaren mesedetan. Entitate parte-hartzaileen konpromisoaren bidez, eta haien guztien gaitasunek bat eginda, Espainia abangoardia teknologikoan kokatuko da, hidrogeno berriztagarriaren ekonomiaren potentzia gisa Europan.\nSHYNE proiektua (Spanish Hydrogen Network), hidrogeno berriztagarriaren Espainiako partzuergorik handiena, zenbait sektoretako 33 entitatek osatua, Campus Repsolen aurkeztu da gaur, energiaren hainbat sektoretan diharduen enpresaren egoitzan. Zehazki, 22 enpresak eta 11 elkarte, zentro teknologiko eta unibertsitatek bat egin dute proiektuan, Repsol buru dela. Helburua hidrogeno berriztagarriaren proiektuak sustatzea da Espainiako ekonomiaren alor guztietan, eta, orobat, deskarbonizazio bizkorra eta eraginkorra bultzatzea bektore energetiko horren bidez, trantsizio energetikoaren gakoetako gisa proposatzen ari baita.\nSHYNEren erronka Europan erreferentziako proiektua izatea da, eta balio-kate osoan zehar aukera berriak egituratzea du xede. Horretarako, helburu komun bat, bere jarduera deskarbonizatzea, duten konpainien arteko elkarlana da bidea; eta, hori lortzeko, ahaleginak eta inbertsioak bateratzea. Horretarako, Repsol ez ezik, beste sei bazkide sustatzaile ere baditu proiektuak. Guztiak ere punta-puntako konpainiak dira, bakoitza bere sektorean: Alsa, Bosch, CELSA Group, Enagás, Scania eta Talgo.\nSHYNEn bildu diren proiektuetan, guztira, 3.230 milioi euroko inbertsioa egingo da. Hala, hidrogeno berriztagarria ekoitzi, banatu eta erabiltzeko ekimenak abiarazi ahalko dira, nola industriaren sektorean hala garraioan eta beste aplikazio batzuetan ere; gainera, teknologia aitzindariak garatu ahalko dira eta, hala, gas hori hedatzeko planak azkartu. Proiektuak, guztira, 13.000 lanpostutik gora sortzea espero da.\nEnergiako estatu-idazkari Sara Aagesenek aurkezpen-ekitaldian parte hartu du eta, haren hitzetan, “hidrogeno berriztagarria herrialde-proiektu bat da. Ekonomiaren deskarbonizazioan aurrera egiteko eta 2050ean klima-neutraltasuna lortzeko falta zitzaigun pieza da, bai eta aurrerapausoak emateko ere ezagutzaren garapenean, 'made in Spain' teknologian eta enpresa-ehuna zein balio-kate industrialak sendotzeko bidean”. Horrez gain, estatu-idazkariak nabarmendu du hidrogenoak funtsezko zeregina duela Energia Berriztagarrien, Hidrogeno Berriztagarriaren eta Biltegiratzearen Ekonomia Suspertu eta Eraldatzeko Proiektu Estrategikoan (PERTE ERHA). Adierazi du SHYNE ekimena “Gobernuak herrialdearentzat duen proiektuaren barruan” dagoela, “planteamendu integratzaile bat” duela, eta “PERTE ERHAren helburuekin bat, hidrogeno berriztagarriaren klusterrak sustatuko direla”. Eta hau erantsi du: “trakzio-proiektu bat da ehun industrial eta teknologikorako, eta haren ikuspegi globalean enpresa handi, ertain eta txikiak sartzen dira”.\nIndustria eta ETE-etako idazkari nagusi Raúl Blancok, bere aldetik, hau azpimarratu du ekitaldia ixteko: “Espainiak aukera paregabea eta erabateko ahalmena du hidrogenoaren balio-kate industrialaren liderra izateko Europan. Horretarako, SHYNE proiektua adibide aparta da. Proiektu hau abiaraztea eta hartan 22 enpresak eta 11 elkarte, zentro teknologiko eta unibertsitatek parte hartzea ospatzeko modukoa da; haiek guztiek aditzera ematen dute Espainiak egundoko ahalmena duela alor industrialean eta teknologikoan”.\nProiektuen bazkide kolaboratzaileak 11 elkarte, zentro teknologiko eta unibertsitate dira. Hona hemen: Hidrogenoaren Espainiako Elkartea (AeH2), Hidrogeno Teknologien eta Erregai Pilen Esperimentazio Zentro Nazionala (CNH2), Zeramikaren eta Beiraren Espainiako Elkartea, Zientzia Ikerketen Kontseilu Nagusia (CSIC), Galiziako Automozio Zentro Teknologikoa (CTAG), Hidrogenoaren Teknologia Berriak Aragoin Garatzeko Fundazioa (FHa), Kataluniako Energia Ikerketaren Institutua fundazioa (IREC), TECNALIA, Cidetec eta Gaztela-Mantxako eta Alacanteko unibertsitateak.\nPartzuergoan hainbat sektoretako 22 konpainiak ere parte hartzen dute, hala nola Iberia eta Baleària, aireko eta itsasoko garraioan erreferentziak, hurrenez hurren; Navantia konpainia publikoa; PYMAR, Espainiako ontziola txiki eta ertain pribatuak biltzen dituen elkartea; altzairugintzako konpainiak (adibidez, Sidenor, AMES Group eta Tubacex); Calvera, hidrogeno-hornitegiak eta gasak biltegiratu eta banatzeko sistemak diseinatzen eta egiten dituena; elektrizitatea ekoizten duten enpresak (BBE, esate baterako); mugikortasun elektrikoan diharduten ingeniaritza-enpresak (EPowerlabs, adibidez); produktu hoztuen garraioan espezializatuta dagoen Primafrío konpainia; Wartsila, itsas soluzioetan buru den ingeniaritza-enpresa; Zigor korporazio teknologikoa, potentzia-elektronikako sistemak garatzen dituena; eta industriarako soluzio berritzaileetan espezializatuta dagoen Magrana enpresa. Partaideen artean dago, halaber, DYPAM; Gaztela-Mantxako Unibertsitatearen abaroan sortutako spin-off bat da, material aurreratuak diseinatzen etaprozesatzean diharduena. Entitate horien arteko sinergiak SHYNE partzuergoaren bitartez gauzatuko dira, eta garapen industrial koordinatuak bultzatuko dituzte hidrogenoaren balio-kate osoan zehar.\nGobernuaren helburuekin bat datorren herrialde-proiektu bat\nBeste herrialde batzuen aldean, Espainiaren egoera pribilegiatua da hidrogeno berriztagarriaren ekonomia berriak dakarren aukera baliatzeko: eguzki- eta haize-baliabide oparoak daude, eta bertako industriak gaitasun handia du hidrogenoaren balio-katearekin lotutako ekonomia berri batera egokitzeko.\nSHYNE proiektuaren bitartez, ekosistema bat sortu nahi da, hidrogenoaren harira eskualdeetan abiarazten ari diren ekimen handiak konektatzeko; esate baterako, Hidrogenoaren Euskal Korridorea (BH2C), Kataluniako Hidrogenoaren Harana eta Murtziako Eskualdeko Hidrogenoaren Harana. Horrez gain, SHYNEk bi berrikuntza-huben sorrera sustatuko ditu Gaztela-Mantxan eta Madrilen. Helburua garapen bidean dauden teknologia lehiakorrak garatzea izango da, hala nola fotoelektrokatalisia eta oxido solidoen elektrolisia (SOEC), aukera emango bailiokete herrialdeari teknologikoki burujabe izateko energia-bektore berri horretan.\nHalaber, ezagutza kudeatzeko zentro bat sortuko da Madrilen; zeharkako jarduketak koordinatuko dira han eta, gainera, zentro teknologikoak eta unibertsitateak erreferentzia-zentro gisa ezarriko ditu Europan. Hala, sare eraginkor bat sortuko da, polo ekoizleen, zentro industrialen eta beste hidrogeno-kontsumitzaile batzuen arteko sinergiak bereganatuko dituena eta gas berriztagarriaren lehiakortasuna ziurtatuko duena, kostu gehigarriak azken erabiltzaileen bizkar geratzea saihesteko.\nSHYNE proiektua zeharo bat dator nola Europar Batasunak hala Espainiako Gobernuak finkatu dituzten helburuekin. Gobernuak 2020ko urrian plazaratu zuen hidrogenoaren ibilbide-orria, eta 2030erako 4 GW-eko kapazitatea lortzea dago haren helburuetan. Bestalde, Espainiak Ahal Du Planak babestu egiten du horrelako partzuergoak sortzea, batik bat hainbat sektore biltzen dituztenak, balio-kate osoa integratzen dutenak eta, orobat, elkarlan publiko-pribatua, enpresa txiki eta ertainekiko elkarlana eta ikerketa-zentroekiko elkarlana sustatzen dutenak, hidrogenoaren ekonomia bultzatze aldera.\nHari horretatik, SHYNE proiektua bat dator Energia Berriztagarrien, Hidrogeno Berriztagarriaren eta Biltegiratzearen Ekonomia Suspertu eta Eraldatzeko Proiektu Estrategikoarekin (PERTE ERHA), joan den abenduan Trantsizio Ekologiko eta Erronka Demografikorako Ministerioak abian jarritako Suspertze, Eraldatze eta Erresilientzia Planaren esparruan.\nHidrogeno berriztagarriaren aldeko apustu estrategikoa\nHidrogeno berriztagarria Repsolen oinarrietako bat da 2050erako emisio garbirik eza lortzeko duen estrategian. Konpainiak hidrogeno berriztagarriaren estrategia aurkeztu zuen urrian: ekoizpenaren liderra izan nahi du Iberiar penintsulan, eta lidergoari heldu Europan. Asmo hori gogoan, eskura dauden teknologia guztiak erabiliko ditu, eta, Enagásekin batera, fotoelektrokatalisia garatzen ari da: teknologia propio bat da, hidrogenoa ekoitz dezakeena uretatik eta eguzki-argitik abiatuta.\nRepsolen industriaguneak energia anitzeko polo bihurtzeko eraldaketa-prozesu batean daude gaur egun; garrantzi handikoak dira hidrogeno berriztagarriaren ekimenetan, eta funtsezko zeregina izango dute SHYNE proiektuan. Haietan, gas honen ekoizpena eta erabilera uztartuko dira, karbono-aztarna baxuko produktu bilakatzeko, baita karbono-aztarnarik gabeko eta karbono-aztarna negatiboko produktu ere bilakatzeko ere; besteak beste, erregai jasangarri eta eraikuntzarako edo osasungintzarako material gisa.\nSHYNEren barruan elkarlanean ari diren enpresen arteko sinergiak lagungarriak izango dira garapen industrial koordinatuak bideratzeko hidrogenoaren balio-kate osoan, eta inbertsioak egiteko ahalmena maximizatu egingo da modu horretan. Premisa hori giltzarri izango da deskarbonizazioa modurik efizienteenean eta ahaliik eta kosturik txikienean erdiesteko, batez ere gaur egun elektrifikazio-soluziorik ez duten sektoreetan; adibidez, altzairugintzan (hori da CELSA Groupen jarduera) eta garraioaren segmentu batzuetan (abiazioa eta itsas garraioa, trenbidekoa edo ibilbide luzeko gai astunen garraioa (erreferentziak dira hor Iberia, Baleària, Talgo eta Alsa). Hala, deskarbonizazioaren erronka egundoko aukera bihurtzen da aberastasuna eta garapen teknologiko eta industriala sortzeko Espainian, hidrogeno berriztagarriaren ekonomia berria baliaturik.\nRepsolen kontseilari delegatua, Josu Jon Imaz: “Espainiak rol garrantzitsu-garrantzitsua eduki dezake hidrogeno berriztagarriaren Europako alorrean, eta SHYNEk aukera emango digu geure ahalmenak batzeko eta behar ditugun beste batzuk enpresa txiki zein ertainetatik erakartzeko, Espainiako ekonomiaren deskarbonizazioa elkarrekin azkartzearren”.\nAlsa Groupeko presidentea, Jorge Cosmen: “Alsarentzat oso pozgarria da Repsol liderra den SHYNE proiektuaren bazkide sustatzaile izatea, gure uste sendoa baita hidrogenoaren ekonomia garatu eta bultzatu behar dela, etorkizuneko mugikortasun jasangarriaren teknologia giltzarri izango den aldetik. Alsaren barnean, lider izan nahi dugu emisiorik gabeko flotetarako trantsizioan, eta, prozesu horri dagokionez, aurreikusten dugu hidrogenoz higiarazitako lehen autobusa gure lineetako batean modu egonkorrean txertatuko dugula hil honetan. Gizarte osoak, administrazioek eta operadoreek mugikortasun jasangarriagoa lortzeko dugun helburu komun horren lehen urratsa da, gure hirietan kalitate hobeko ingurunea lortzen laguntzeko”.\nBosch taldeko Estrategia eta Negozio Berriko zuzendaria Espainian eta Portugalen, Emma Nogueira: “Hainbat aktoreren arteko elkarlan-akordio hau bereziki interesgarria da bai Boschentzat enpresa gisa bai Espainiarentzat herrialde gisa, eta energia berriztagarria sortzeko potentzial handia du”.\nCELSA Groupeko kontseilari delegatua, Francesc Rubiralta: “CELSA Group altzairu zirkularra ekoizten liderra da Europan eta ikusi dugu hidrogeno berriztagarria giltzarri dela 2040an net positive izateko helburu estrategikoa erdiets dezagun. Orain, emisio baxuko enpresa gara gure sektorean, baina lanean dihardugu karbono-emisio garbien zero maila lortzeko gure jardueran. Proiektu honetan parte hartzea horretarako aukera aproposa da, bai eta beharrezkoa dugun ekosistema garatzen laguntzeko aukera ere, Espainia Europako lider izan dadin hidrogeno berdea ekoizten eta kontsumitzen”.\nEnagáseko kontseilari delegatua, Marcelino Oreja: “Enpresek aldaketarako motorra izan behar dugu, ekonomia deskarbonizatzeko prozesuan aurrera egiteko eta trantsizio bidezkoa eta inklusiboa izateko. Hidrogeno berriztagarriaren hedapenari benetan bultza egiteko hasierako une honetan, ezinbestekoa da enpresen, erakundeen eta administrazioen arteko elkarlana. Ildo horretan, Enagásek Espainiako lurralde osoan hidrogenoarekin lotutako 30 proiektutan baino gehiagotan parte hartzen du beste bazkide batzuekin batera.\nScania Ibéricako Marketin eta Komunikazio zuzendaria, Sonia García: “Akordio hau Scaniaren konpromisoaren beste froga bat da, garraio jasangarrirako aldaketan engaiaturik baikaude hainbat fronte teknologikotatik. Scaniak eragile garrantzitsutzat du hidrogeno berdea, epe ertain eta luzeko elektrifikazioaren barruan. Scanian argi daukagu zeinen garrantzitsua den partzuergo indartsuekin eta beste enpresa batzuekin lan egitea, klima-aldaketa gelditzeko”.\nTalgoko presidentea, Carlos Palacio: “Talgorentzat, SHYNE proiektuan egoteak sendotu egiten du gure apustua: mugikortasun deskarbonizatua, hidrogenoan oinarrituta. Eta hori guztia lidergoa izan dezakegun eta mundu osora esporta dezakegun teknologiarekin eta industria-gaitasunarekin. Hidrogenoaren teknologia Talgo trenei aplikaturik muntaketa-fasean dago tren laborategi batean, eta trenbideko probak aurtengo martxotik aurrera egingo ditugu. Enpresa gisa, gure herrialdea hidrogeno berriztagarriak eskaintzen digun mundu berriaren abangoardian ipintzeko konpromisoa dugu, ene iritziz”.\nSHYNEn dauden enpresak\nHidrogenoaren Espainiako Elkartea (AeH2)\nHidrogeno Teknologien eta Erregai Pilen Esperimentazio Zentro Nazionala (CNH2)\nZeramikaren eta Beiraren Espainiako Elkartea\nIkerketa Zientifikoetarako Goi Kontseilua (CSIC)\nGaliziako Automozio Zentro Teknologikoa (CTAG)\nHidrogenoaren Teknologia Berriak Aragoin Garatzeko Fundazioa (FHa)\nKataluniako Energia Ikerketaren Institutua fundazioa (IREC)\nSocios colaboradores del consorcio SHYNE\nSocios promotores consorcio SHYNE


"Nicolas Guerendiain" Irungo Errepublikarrak - Herritarron erantzuna krisiaren aurrean\nKRISIAREN AURREAN HERRITARREN ERANTZUNA aurkeztu nahi dugu gaur.\nBere izenak dioen bezala Herritarren Erantzuna krisi honi ematen zaion erantzuna da eta, batez ere, krisi hau eta bere oinarri eta erantzule nagusi den sistema ekonomikoa pertsonengan sortzen ari den ondorio larriei erantzuna bilatzea da.\nOndorioak nozitzen ditugunok jasaten ditugun egoerak bistaratu eta salatu nahi ditugu, ez baitugu ahaztu behar zifra makroekonomiko horien guztien atzean pertsonak daudela, langabezian geratu berri diren gure bizilagunak, hipoteka ordaindu ezin eta etxea derrigorrez uzteko arriskupean, Oinarrizko Gizarte Zerbitzuetara lotsaren lotsaz hurbiltzen direnak, beren egoera nolabait arintzeko laguntzaren bat eskatzera, modu horretan hilaren amaierara iritsiko ote diren edo.\nEgoera aldatuko bada, denok borroka eginda eta konpromisoa hartuta izango da, ez bestela. Gure ustez egunetik egunera beharrezkoagoa da langabezia-egoerak eta baliabiderik eza islatzea eta kalean modu kolektiboan salatzea eta bistaratzea. Langabeziaren erruz, gogoratu %14,6an dagoela, eta batez ere laneko behin-behinekotasun izugarriaren erruz gertatzen ari den lan eta gizarte eskubideen etengabeko degradazioaren aurka borrokatzea.\nHiriko taldeen agendan (bizilagunen elkarteetan, elkarte eta kolektibo sozialetan, eta abarretan) salaketa eta borroka hau jarriz, gure auzoetan baliabiderik gabe dauden hainbeste eta hainbeste pertsonentzako konponbide zehatzak eta berehalakoak lortzeko. Eta nahi dugun eredu sozial eta ekonomikoaren gaineko elkarrizketa ere bai.\nHorregatik guztiarengatik, ez dizuegu deitzen zuen elkartasuna adieraz dezazuen, baizik eta zeuek parte har dezazuen bai zeuena bai geurea den borroka honetan; modu honetan, toki bakoitzeko borroka edo borroka partzial guztiak pertsona guztien borroka bilaka daitezen; eta horrela, agian, guztion artean hasiko gara beste errealitate bat eraikitzen, badaukagu beharra eta.\nIldo honetatik deitzen diren era honetako ekimen guztien alde azalduko gara. Horregatik Krisiaren Aurrean Herritarren Erantzuna taldekook bat egiten dugu eta dei egiten dugu jende guztiak bat egin dezan maiatzaren 21erako deituta dagoen greba orokorrarekin eta baita biharko Bilboko Kaleetan CCOO sindikatuak deituta daukan mobilizaziorako, guk sortu ez dugun krisi honen ondorio larriak frenatzeko urrats bezala eta arazoen aurrean beti irtenbide berdinak planteatzen dituzten erantzule horiei belarritik tira egiteko, beti bezala langileok eta baliabiderik ez dugunok galtzen atera ez gaitezen.\nLehen urrats bezala manifestu bat egin dugu, oarain irakurriko duguna, eta jendeari atxikimendua eskatzen diogu, norbanako zein kolektibo gisa. Orain arte kolektibo hauek atxiki dira: Lakaxita Gaztetxea, ESK, Asociación Republicana Irunesa "Nicolás Guerendiain", LAB, ELA, Gazte Komunistak, EPK, AHT GELDITU! Elkarlana, EB, Bilgune feminista, CCOO, BERDEAK / EUROPEAN GREENS...\nAtxiki nahi duen pertsona edo kolektibo orok gure posta elektronikoan egin dezake herritarronerantzuna@gmail.com edo gure blog-ean http://herritarronerantzuna.blogspot.com\nEz dugu ordainduko guk sortu ez dugun krisiagatik\nHamarkada eta erdian aberastasunaren hazkuntza eskandalagarria den bitartean, pobreziak zifra beretan jarraitzen du lotsagarri. Prekarietatea gehitu egin da; soldatek eroste-ahalmena galdu dute; gizonezkoen eta emakumezkoen arteko desberdintasunek beren horretan diraute; pobreziaren eta bazterketaren tropelean sartu dira gazteak, emakumeak, pentsiodunak eta migratzaileen kolektibo jakin batzuek; zerbitzu publikoak pribatizatzen eta gure bizitzak merkantilizatzen jarraitu dute; nekazari-abeltzaintzako bizimoduak desagertu egin dira, asfaltoaren eta zementuaren aldera, gure etorkizuna hipotekatuz.\nOrain esaten dute “krisian” gaudela, ez dutelako nahi adina etekin lortzen. Haien irtenbideak berberak izaten segitzen dute: diru-pila bankuetara eta enpresa handietara helaraztea. Mutur handiz segitzen dute aberastasuna banatzeko formula kapitalista zaharra aplikatuz, goitik behera, galerak sozializatuz eta etekinak pribatizatuz. Haien irtenbideak baliabideak obra publikoetan xahutzen ditu, gure etorkizuna hipotekatuz eta gizarte-izaerako gastu publikoa murriztuz. Honako hauek dira “krisiaren aurkako neurrien” ondorioak: langabezia gehitzea, Irunen, dagoeneko, %14,6an dago langabezi tasa; prekarietate handiagoa eta jende gehiago bizimodu duinerako baliabide faltan eta ingurumenaren etorkizuna hipotekatua.\nEz dugu sinesten krisi honen irtenbidea sistema sinistarazi nahi diguten giza-aurpegiz eta iraunkortasunez kapitalismorantz birsortzea denik. Errotiko aldaketen garaia da. Garaia da krisi honetatik aterako gaituzten neurri alternatiboak hartzeko, sektore ahulenentzako kosturik gabe eta etorkizunean krisi gehiago izatea saihestuko dituztenak. Gainprodukzioa gelditu (krisi kapitalisten kausa zuzena), eta aberastasuna era justuan banatu; horra hor neurri horien zutabeetako bi.\nHonako hauek dira, beraz, gure proposamenak:\nPartida ekonomikoak inplementatzea, izaera unibertsaleko gizarte-estaldurarako. Hau da, Oinarrizko Errenta unibertala, norbanakoa eta baldintzagabea izatea. Oinarrizko Errenta inplementatzen den bitartean, GLL Gizarte Larrialdietarako Laguntzetarako aurrekontu partidak eta kotizazio gabeko pentsioak handitzea.\nElektrizitatea, ura, gasa, eskolako gastuak (liburuak, gelaz kanpoko jarduerak...) eta uda-tasak doan baliabiderik ez duten pertsonentzat.\nDoako garraio publikoa egoera larrian dauden pertsonentzat (ikasleak, langabetuak...). Ulertu behar da baliabiderik ez badago, ez dagoela toki batetik besterako joaterik; eta horrelakoetan, ez dagoela prestakuntza egiterik ezta lana era aktiboan bilatzeko aukerarik ere.\nAlokatutako etxebizitza batean biziz gero, alokairua doan izatea; hipoteken prezioak beren horretan uztea (moratoria) edo alokairuaren bidezko ereduaz ordezkatzea. Kasu horretan, udaletxeek eta komunitateek banketxeekin eta aurrezki-kutxekin negoziatu beharko dituzte neurri horiek.\nBabes Ofizialeko Etxebizitzak alokatzeko asmoz soilik eraikitzea. Modalitate berriak bilatzea; haien artean, usufruktu modalitatea.\nInolako despidorik ez krisiaren izenean.\nLan baldintzetan atzerapenik ez, ezta lortutako eskubideak galtzerik ere.\nBanketxeak izan dira gainprodukzio kapitalistak eragin duen krisi honen sortzaileetako bat. Beste sektore batzuek egin duten bezala, banketxeek egoera hau ekarri duten soberakinak sortu dituzte (finantza burbuilak, kasu honetan). Proposatzen dugu estatuak bakarrik bere gain hartzea banketxeen paper soziala.\nKanpoalderatzea geldiaraztea eta zerbitzuetako sektore publikoa berreskuratzea.\nHiri Antolamenduko Plan Orokorra gelditzea partehartze erreala egiten dela egiaztatu arte, planak atzeraezinezkoa den etorkizuna hipotekatzen duelako.\nGure ustez, gizartearen krisiaren aurrean eman beharreko erantzunak behetik landu behar dira, udalerriaren mailatik, partziala den eremutik, baita subjektiboa eta komunitarioa den alderditik ere, betiere arazo larri horren zuzeneko eragina jasan duten hiritarren parte hartzearekin. Horregatik guztiarengatik, ez dizuegu deitzen zuen elkartasuna adieraz dezazuen, baizik eta zeuek parte har dezazuen bai zeuena bai geurea den borroka honetan; modu honetan, toki bakoitzeko borroka edo borroka partzial guztiak pertsona guztien borroka bilaka daitezen; eta horrela, agian, guztion artean hasiko gara beste errealitate bat eraikitzen; oso desberdina, dagoen errealitatearekin alderatuta behintzat.\nGurekin parte hartu nahi baduzu, Santiago Auzo Elkartean egin dezakezu hilaren 2. eta 4. astelehenean.\nGure posta elektronikora ere idatz dezakezu herritarronerantzuna@gmail.com edo gure blog-ean http://herritarronerantzuna.blogspot.com\nInprimaki hau beteta ere erakuts dezakezu zure etxikimendua.


Schools for Resilience | Linking schools with local communities sustainability\nErresilientzia & PBL\nIraunkortasunera begirako ingurumen hezkuntzak, aldaketa klimatikoa eta berau geldiaraz ditzaketen ekintzak azaltzeko, tokiko komunitateak eta gizarte zibilak joka dezaketen papera arbuiatzen duen tonu alarmista eta ezkor bat erabiltzeko joera du.\nSchools for Resilience-ek (SfR) eskolako ingurumen hezkuntzan ikuspuntu berri bat sartzen du, komunitate-ekintzan eta soziokonstruktibismoan oinarritzen dena (non ikastea prozesu aktibo eta eraikitzailea den). Bertan, ikasleek beren komunitaterako egokienak diren erantzunak definituko dituzte, beti ere ikuspuntu positibo eta eraikitzaile batetik.\nProiektuak ekimenaren, ekintzailetzaren eta sormenaren zentzua bultzatzen du, XXI. mendeko eskola egi bihurtzea ahalbidetuko duena: kanpoko mundura irekia, metodologia didaktiko berritzaileak erabiliko dituena eta ikaskuntza ikasleentzat esanguratsua egingo duena.


Martxoak 8 - M8\nDBHko 4. mailako ikasleek osatutako Berdintasun Batzordeak feminismoarekin eta mikromatxismoarekin lotutako gaiak jorratu ditu DBHko 3. eta 4. mailetan.\nIkasbideko ikasleek historia ezagutzea eskatu dute, berriro gerta ez dadin\nJosu Santamarina Memoria Gara-ren historialaria eta ikasle ohia Ikasbidea Ikastolan izan da 15 eta 16 urte bitarteko bigarren hezkuntzako ikasleei Zaramagan duela 45 urte gertatutakoa azaltzeko.\nIkasbideko bigarren hezkuntzako laugarren mailako neska-mutilak gehien harritu dituena bost hilketengatik inork ordaindu ez izana izan da. Horregatik, ondorioztatzen dute beharrezkoa dela historia ezagutzea, berriro gerta ez dadin.\nSaio osoa entzuteko egin KLIK\nIkasbideako Ikasle Autodefentsa Saretik (IKAS) eskerrak eman nahi dizkizuegu Elkartasun Biltegiarentzat burutu genuen janari bilketan zuen ekarpena egin zenuten ikasle, irakasle zein familia kideei. Izugarria izan da lortutako janari kopurua.\nSERGIO ARMENTIAK DIBERTSIFIKAZIOKO IKASLEAK BISITATU DITU\nDuela egun batzuk Sergioren bisita jaso genuen dibertsifikazioko ikasleok.\nSergio Armentia Lopez de Aretxabaleta Arkaia herrikoa da, Ikasbidea IPI-n ikasi zuen DBH eta dibertsifikazioko taldean egin zituen 3. eta 4. maila. Bere esperientzia kontatu zigun, irakasleekin izandako harremana, ikasketekin izandako zailtasunak, dibertsifikazioko ikaslea izateagatik berarengan batzuek jarritako mugak eta espektatiba exkaxak, bere asmoak egia bihurtzeko egindako borroka…\nIkasbideako bere esperientzia eta gero Batxilergoa ikasi zuen Unamuno BHIn eta gaur egun besteak beste, Zuzenbidean graduatua da Deustuko Unibertsitatean, abokatutzako masterra ikasi du Madrilgo UCMn eta burtsa eta inbertsioetako masterra ere ikasten dabil.\nEderra izan zen bere bizipenak entzutea eta bere gomendioak jasotzea. Adibide bikaina da Sergiorena guretzat, buruan ditugun ametsak kosta ahala kosta aurrera eramateko indarra ematen diguna.\nIkasbidea IPIko Dibertsifikazioko ikasleak\nAgate Deuna LMH\nOtsailaren 4an, LMHkoak eskolako patioan "OLES OLES LURRA ESNA ZAITEZ" eta "SANTA AGEDA" abestiak kantatu genituen. Ondoren, festa dantza egiten bukatu genuen.\nInauteriak Lehen Hezkuntzan\nAurten ikasturte berezia izan arren ihauteriak ospatzea lortu dugu.\nEgunean zehar botatako zaparradei aurre egin eta euritan dantzatu dugu!\nEskerrik asko denori jaialdia antolatu eta bertan parte hartzeagatik!\nAmerikako Ikuskizuna LMH 4\nLMHko 4. mailako ikasleak Amerikara joan gara eta bertako tribu ezberdinak ezagutu ditugu. Hemen daukazue gure bidaiaren oroitzapena.\nIKASTOLAko DBH-1ko ERLIJIO ikastaldea, ilusioz zein ausardiaz beterik, hilak 21, joan den ostegunean, ALEGRÍA-DULANTZIraino trenaz joan ginen gure etxera txiringaz itzuli egin ginelarik\nEuriaren begiruneaz tenperatura hotzak eta haizeak gehiago animatu gintuzte gure erronka betetzeko: IZAN ELKARREKIN ONGI IGAROZ NOLA IKASIZ.\nHiru gurasoen laguntza izan genuen (furgoneta-laguntzailea: BELÉN eta erratza eramanez: ALFONSO eta JUANJO), baita ANDER, Historiako irakaslea ere Erlijioko Abettorekin batera.\nNaturaz blai, gailur elurtuei begira, mirespen eta begirunezko uneak honakoekin partekatu genituen: EMILIANO, Estibalizeko beneditar lekaidea, MANU “diakonoa” eta ANE harrerazko senar-emazteak (16 seme-alabak), OSCAR “Estibalizeko «menas»en psikologoa” eta ESTI Andoilu herriko adingutxiko neskeentzako “GaztaroanEkin-ekohezitzailea”. Halaber, CARLOS “erizaina” y BEA, Arkaia herriko senar-emazteak «etxe irekian» eta Salburua auzoko «BerriOna-ko JESÚS “apaiza”, SILVIA eta LOURDES “laguntzaile”ekin batera.\nNahiz eta bi taldeetan banandurik, Covid-19ren «bapateko» bisita izanda, ganbara bat aldatu behar izana, baita balaztak bi aldiz konpondu ere edota lorzoruan eserita izan arren IRRIFARRA izan da gure ikurra. Ez, ez genituen ebakuntza jasandakoak edota etorri ez ziren ikaskideak ahaztu.\n“Irteerazko topaketa” hau egia bilakatu egin duzuen guztioi: bihotz-bihotzetik ESKERRIK ASKO!\nLehenik eta behin adierazi behar dizuegu baheketarako deiaren erantzuna oso ona izan zela eta goizean zehar 419 test egin zirela. Behaketa DBHko ikasleei, ikastetxean zeuden eta nahi izan zuten batxilergoko ikasleei, irakasleei eta ikastetxeko gainerako langileei egin zitzaien. Horien artean 8 positibo irten dira, 7 asintomatikoak.\nAtzoko egunean zehar, zuek eta DBHko ikasleek helarazi zenizkiguten kezkak kontuan izanda, Arabako osasun-arduradunekin harremanetan jarri ginen osasunari dagokionez, opor aurretik geratzen diren egunetan nola jokatu behar dugun adieraz ziezaguten.\nHauxe izan da bere gomendioa:\nNos parece una medida recomendable y adecuada que los últimos días de clase se den online a los alumnos de la ESO y no acudan a clases presenciales.\nEl hecho de no dar positivo en el cribado de ayer no excluye que positivicen más adelante, por lo que sería una buena medida para cortar la cadena de transmisión del virus en el centro.\nPor otro lado, de cara a las familias con hijos con resultado negativo en el cribado, estos alumnos no tienen que permanecer aislados en el domicilio (a no ser que se les contacte desde el equipo gestor de casos por considerarlos como contactos estrechos), pero si es conveniente que hagan una vigilancia activa sobre la aparición de fiebre u otros síntomas compatibles con la infección por coronavirus, en cuyo caso deben contactar inmediatamente con su médico de cabecera.\nHorregatik, Osasun zuzendaritzaren gomendioari jarraituz eta gure hezkuntza-komunitateko kide guztien osasuna zaintzea izanik gure lehentasuna, Ikasbideako zuzendaritzak, IGEari eta Hezkuntza Sailari kontsultatuta, astelehen eta astearterako aurreikusita zeuden eskolak aurrez- aurre EZ ematea erabaki du. Beraz, geratzen diren DBHko klaseak ONLINE emango dira.\nIkasleak, klaseak jarraitzeko, Ikasbidearen webgunean dagoen ikaslearen txokotik sartu ahalko dira, edo posta elektronikoaren bidez, calendar... edo irakasleekin adostutako beste komunikabide batzuk erabili ahal izango dituzte.\nEskola gehienak ematen saiatuko gara, baina kontuan izan zenbait irakaslek positibo eman dutela eta egun hauetan ez dugula inor izango ordezkatzeko.\nMateriala jasotzera etorri behar baduzue, mesedez, deitu lehenago telefonoz, etortzen zaretenerako dena prestatuta izateko. Gailu digitalen beharra baduzue ere, deitu eta prestatuko dizuegu behar duzuena.\nOharra: Batxiko klaseak orain arte bezala emango dira: presentzialak eta online konfinatuta daudenentzat.\nOndo izan eta zaindu ondo oporretan! Eutsi gogor! badakigu denok batera lortuko dugula!!\nDakizuen bezala, gaur, ostiralez, ikasle eta irakasleok baheketa masiboa egin dugu. Emaitza SMS bidez jasoko dugu mugikorrean 24 orduren buruan. Beronen arabera, bi jarrera har ditzakegu:\n-Negatibo emanez gero, astelehenean ikastolara etorri eta eskola arruntak izango ditugu.\n-Positibo emanez gero, berriz, zuekin jarriko dira harremanetan, eman beharreko urratsak jakinaraziz.\nGaur baheketan parte hartu duzuenez gain, bazaudete hainbat lagun aurrez etxean konfinatuta. Zuek badakizue bizitza arrunta egiten noiz hasi behar zareten. Hala dagokizuenean, ikastolara etorri beharko zarete.\nGainontzean, eskerrak ematea besterik ez dagokigu, baheketa saioa ondo atera baita denon lankidetzariesker.\nHEMEN zuzendariaren hitzak irakur ditzakezue


Eskatu Aurrekontua - Blueschip-store .com\nHasiera > Aurrekontua eskatu\nGehitu eredua inprimakia azpian\nHarremanetarako informazioa bete\nBidali RFQ formularioa\nErantzun ezazu 24 ordutan\nErabili beheko formularioa aurrekontua eskatzeko eta gure salmenta taldeak laster harremanetan jarriko zaitu erantzuna emateko. Kalkulu-orria / BOM baduzu zure zerrenda mezu elektroniko bidez bidal dezakezu. RFQ@blueschip-store.com\n24 ordu barru erantzungo dizugu! Kalitate onena eta zerbitzurik onena\n*Ez da zatia\nEman informazio-kontaktu hau.\nHautatu herrialdea Hautatu herrialdea


[BIDEOA] Josu Zabaletak Jon Arretxeren ‘Intxaurrondo: Intxaurraren hostopeko itzala’ liburua euskaratu du - KULTUR SHAREA\nArretxek hiru hamarkada behar izan zituen indarrak bildu eta jasandako torturei buruzko lekukotasuna Intxaurrondo, la sombra del nogal liburuan jasotzeko. Gaztelaniaz egin zuen El Garaje argitaletxearen bidez, 2015ean.\n1985eko azaroaren 26an guardia zibilak Jon Arretxe (Errenteria, Gipuzkoa, 1964 – Madril, 2017) ohetik altxarazi eta mendira eraman zuten; hondakinak jasotzeko erabiltzen diren plastikozko bi zakutan sartu, momia baten antzera biltzeko zintaz estutu, eta galdekatu egin zuten, behin eta berriz murgilaraziz burua ibai batean. Handik Intxaurrondora eraman zuten. Arretxerekin batera Idoia Aierbe, Manuel Bizkai eta Mikel Zabalza atxilotu zituzten, azken honen kasuan, hil arte torturatu zuten.\nArretxek hiru hamarkada behar izan zituen indarrak bildu eta bere lekukotasuna Intxaurrondo, la sombra del nogal liburuan jasotzeko. Gaztelaniaz egin zuen El Garaje argitaletxearen bidez. Lana argitaratu eta bi urtera hil zen idazlea, 2017an.\nLekukotasun gordin hori euskaraz jaso nahi izan dute orain, eta Inazio Mujika Erein argitaletxeko editorearentzat berandu ibili badira ere, garrantzitsuena da “lekukotasuna jada hemen dela, torturatuen hizkuntzan idatzia”. Mujikak aitortu duenez, ezustekoa hartu zuen liburua irakurtzerakoan, torturari buruzko lekukotasun bat jasotzeaz gain, liburuak balio literario handia duelako: umorea, zehaztasuna eta elkarrizketen bizia du, garai baten testigantza da eta gorroto alerik ez da. Bere aburuz, “nobela bat da, nahiz eta bertan kontatzen dena egia izan”.\nJosu Zabaletak hartu du Arretxeren liburua euskarara ekartzeko ardura, “ez ditugu gauza guztiak euskaraz esan, baina ez gara isildu, esateko geneuzkan gauza guzti horiek gaztelaniaz edo frantsesez esan ditugu, hori dena normalizatu nahi badugu nolabait eta euskal gizarte bat eraiki nahi baldin badugu euskarara ekarri behar da. Gure memoria, gure historiaren errelatoa euskaraz egin behar dugu”, adierazi du itzultzaileak.\nTags: Erein argitaletxea, Intxaurrondo Intxaurraren hostopeko itzala, Jon Arretxe\nMaskarada gogoratzeko unitate didaktikoa eta argazki erakusketa ibiltaria, Leioan\nEkidak ‘Manifestua’ ikuskizuna taularatuko du Elorrion, Gasteizen, Azkoitian eta Berriozarren


Unai Romano: "Torturatu nindutela erakusteko borrokatuko dut" — Gaztezulo\nUnai Romano: "Torturatu nindutela erakusteko borrokatuko dut"\nUnai Romano: "Torturatu nindutela erakusteko borrokatuko dut" https://www.gaztezulo.eus/albisteak/unai-romano-quottorturatu-nindutela-erakusteko-borrokatuko-dutquot https://www.gaztezulo.eus/albisteak/unai-romano-quottorturatu-nindutela-erakusteko-borrokatuko-dutquot/@@download/image/71p14_1364902297.jpg\nEgun osatuta dago, bai psikologikoki, bai fisikoki. "Duela ia sei urte torturatu egin ninduten. Esperientzia hartatik beldur pixka bat geratu zait: horrek barruan dirau", dio gasteiztarrak. Aske geratu zenean laguntza eskatu zuen, trauma osteko estresa gainditzeko: "Egoera gogor baten ondorengo ikara da hori". Unai Romanok pairatutakoa Joxe Mari Iparragirreren kanta baten pasarte batekin laburbil daiteke: "Giltzapean sartu naute poliki-poliki, negar egingo luke nire amak baleki".\n2001eko irailean Guardia Zibilak 30 ordutan eduki zintuen inkomunikaturik. Ez ziren orduak berehalakoan igaro\nEz. Guztia irailaren 6an hasi zen, eta jipoi ugari jaso ondoren, biharamunean erietxera eraman ninduten. Ordura artekoa ikaragarrizko bortizkeri jasanezina izan zen: lesioak\nGero, fisikoki oso gaizki nengoenean, tortura psikologikoari heldu zioten. Hau da, lagunak, neska-laguna\natxilotuko zituztela esaten hasi zitzaizkidan.\nEta azkenean, amari ere beste hainbeste gertatuko zitzaiola 'jakinarazi' omen zizuten.\nGuardia zibilek etxea miatuz igaro zituzten laupabost orduetan, amak oso gaizki pasatu zuen. Negar batean ibili zen. Psikologikoki egoera hori aprobetxatu zuten ni ahultzeko.\nAmari, Gasteiz inguruko laku batean, 'igogailua' egiten ari zitzaizkiola esan omen zizuten.\nBai eta antzerki antzeko bat ere egin zuten. Niregandik metro gutxietara zegoen guardia zibil batek ama atxilotua zutela eta zingira batera zeramatela esan zidan. Ondoren, "Unai, igogailua egiten ari zaizkio; beraz, kolaboratu", gaineratu zuen. Handik lasterrera oihu bat bota zuen guardia zibil horrek berak. Eta nire atzealdean, jendea, marmarrean: "Zer gogorra!", "Nork esango dio?"\nPertsona bat hurbildu egin zen, eta "Unai, bat-batean, ama hil egin da", esan zidan. Hura torturen azken txanpa izan zen.\nHalako momentu batean, edozer sinesten al da?\nBai. Nik, une hartan, nire buruarekin borroka bat nuen: informazio hura egia zen ala ez. Ordura arte niri zer egin zidaten ikusita, azkenean, ama hilik zegoela sinetsi nuen.\nBeraz, etxearen miaketa huskeria izan zen, gero zer etorri zen ikusita.\nDudarik gabe. Etxean dena miatu zuten. Madrilen 30 ordutan inkomunikaturik egon eta denetarik jasan ondoren, burua handituta eta itsuturik, bigarren aldiz, auzitegiko medikuarengana eraman ninduten. Eta berak erietxera eramatea eskatu zuen.\nBigarren bisitan, medikua izutu egin zen. Eta lehenengoan?\nBere burua aurkeztu zuen. Agiri bat eman zidan, baina argazkikoak eta aurrez aurre neukan emakumeak ez zuten antz handirik. Ez nintzen fio. Ez nuela ezer edan ezta jan ere jakinarazi nion. Eta bera harrituta geratu zen. Jipoitu nindutela ere esan nionean, burua gainbegiratu zuen, eta ez zuela ezer ikusten esan zidan; dena ondo zegoela. Nik, ordurako, kolpeen ondorioz burua berotuta eta minduta neukan. Ondorengo egunean berriz ikusiko ninduela esan zidan.\nEta bigarren aldian, zure itxura ikusita, izutu egin zen eta erietxera eramatea eskatu zuen.\nGuardia zibilei larrialdietarako auto bat eskatu zien, eta erietxerantz abiatu ginen. Bidean, amari buruz esandakoak kontatu nizkion oihu batean. Berak, egoteko lasai eta epaileari hots egingo ziola esan zidan.\nErietxera itsututa heldu zinen. Zer nolakoa izan zen medikuen erantzuna?\nEz dakit guardia zibilek zer kontu esan zizkieten medikuei. Sendagileek jipoi bat izan nuela zioten; nik, ezetz, jipoi ugari jaso nuela. Proba asko egin zidaten, eta garezurrean zerbait izango ote nuen zen haien kezka nagusia. Halakorik ez nuela ikusi zutenean, minari aurre egiteko pilulak eman zizkidaten.\nTorturatua izateak arrastoa utziko al dizu bizitza osorako?\nBai. Hori jasan dugunok txip berezi bat daukagu. Egiten dituzten astakerien ondorioz, gure barruan, zerbait ukitu baitigute. Betirako izango gara torturatuak, nahiz eta batzuek besteek baino hobeto eraman. Nik aldez aurretik tortura kasuak entzunak nituen. Joseba Arregiren argazkiak ere ikusiak nituen Joseba Arregi 1981ean hil zen, Espainiako poliziak eragindako torturengatik. Baina gauza bat da hedabideetan ikustea edo entzutea eta beste bat, oso bestelakoa, nork bere larruan ezagutzea. Inkomunikazioa gogorra da. Eta haien zigorgabetasuna, zer esanik ez; bost axola zaie zer egin. Orduko pasarte gordinetako bat oso gogoan dut. "Hamar metrora jarrita buruan tiro egiten badizut, eta ihes egiten ari zinela esaten badut, kondekoratu egingo naute", esan zidan guardia zibil batek.\nHori guztia asmatu duzula diote zenbaitek\nHain oihartzun zabala izan du burua puztuta ageri naizen argazkiak, non Guardia Zibilak erasora jo duen. Atxilotu ondoren egin zidaten guztiarekin ez dute nahikorik. Lau salaketa egin dizkidate: salaketa eta testigantza faltsua, mediku agiri bat faltsutzea, eta erakunde armatu baten laguntzaile izatea. Nahiz eta azken salaketa artxibatu zuten, Guardia Zibilak errekurritu egin du. Dena dela, torturatu nindutela agerian uzteko, azkeneraino borrokatuko dut.\nTerrorismoaren Aurkako Legearen arabera, atxilotua inkomunikaturik hiru egunetan (72 ordu) eduki dezakete. Baina bost egunetara (120 ordu) ere luza daiteke epe hori.\nBost eguneko kalbarioa zer izan ote daitekeen behin baino gehiagotan pentsatu dut. Nik 30 ordu pasatu nituen beraien esku: 120 igarotzeak izugarria izan behar du. Hau hotzikara! Ni erietxera eraman ninduten\neta hori ez da oso maiz gertatzen.\nPoltsa, flexioak, elektrodoak\nhitz hutsak baino gehiago dira.\nPertsona bat erabat deusezteko erabiltzen dituzten metodoak dira. Tamalez, ez dira bakarrak.\n30 ordu haietako zauriak orbainduko al dira inoiz?\nUste dut betirako geratu direla hor, nahiz eta urteekin dena sendatzen dela esan ohi duten. Eguneroko bizitza ahalik eta duintasun handienarekin aurrera eramateko ahalegina egiten dut.\n"Terrorismoa"rekin lotura omen duten atxilotuen egonaldia bideo kameraz grabatzea proposatu du Baltasar Garzon epaileak. Zer iritzi duzu?\nEgia esan, kontraesana da; urtetan, ehundaka torturatu egon direlako Espainiako Auzitegi Nazionalean, eta Garzonen aurrean. Horregatik, orain, epaileak neurri hori bultzatzeak barregura eragiten dit. Hala ere, aurrerapausoa da, baina ziur nago urtetan egindako presioaren ondorio dela. Urrats bat bada, bederen.\nAmnesty International erakundeak, besteak beste, Espainian gertatzen ari diren torturak salatu ditu. Protesta horiek emaitza ekarri omen dute, beraz\nBai, baina ez AIren protestek bakarrik. Nazio Batuen Erakundeko ikuskatzaileak egindako txostenak ere min handia eragin die bai Auzitegi Nazionalari, bai Espainiako Gobernuari.\nNorbait atxilotu orduko torturak salatzeko joera dagoela diote zenbaitek.\nNik ezagututakoa ikusita, hori erabateko gezurra da. Beraiek bost egun dituzte nahi dutena egiteko, eta ez dago egiten dutenaren gaineko inongo kontrolik. Dena dela, torturak ez ditugu soilik atxilotutakook salatu, baita AIk, Tortura Prebenitzeko Komisioak\neta beste hainbatek ere. Gizarteak badaki tortura indarrean dagoela.\nIazko abenduan, EAJk, EAk, EHAKk eta Aralarrek bultzatuta, inkomunikazioa eta Auzitegi Nazionala desagertzeko proposamena onartu zuen Eusko Legebiltzarrak.\nTortura desagertzeko pauso handia da. Akordioa lortu baino lehen, lan handia egin zen: alderdiekiko harremana\nProposamena, ziurrenik, udaletxeetara eta gainerako erakundeetara eramango da. Behingoz, tortura desagertaraziko ahal dugu!\nAlderdi guztiek ez dute begi onez ikusi proposamena. Batzuen ustez, arduragabea da. Eta tortura, Espainian, "gezurra galanta" dela dioenik ere bada.\nBai PSE-EEk, bai PPk kontrako botoa eman zuten, eta arduragabekeria leporatu zieten gainontzeko alderdiei. Gobernuan biak txandatu egiten direnez, ez dut uste ez batak ez besteak Espainian tortura dagoela onartuko dutenik.\nLegebiltzarreko Giza Eskubideen Batzordean, bestalde, Ertzaintzaren kasuan inkomunikazioa kentzeko eskariak ez zuen aurrera egin. Ez al da kontraesana?\nErabat. Espainian gertatuz gero, aurka daude, eta hemen, ez. Baina Ertzaintzak ere tortura salaketei aurre egin behar izan die. EAJri, batik bat, ez zaio Ertzaintzarekin sartzea gustatzen; egia esan, kontraesan hutsa da.\n15/02 sumarioko hamahiru akusatuetako bat zara. Fiskalak sei urteko kartzela zigorra eskatu du. Deklarazioak torturapean egin zenituztela diozue zuek.\nBai, epaiketa abenduaren 4an eta 5ean egin zuten Auzitegi Nazionalean. Hasieran, fiskalak laguntzaile izatea leporatu zigun, eta gero, erakunde armatuko kide izatea; hau da, sei urteko kartzela zigor eskaera. Bestalde, epaiketaren lehen egunean bertan, epaile eta fiskalak aldatu egin zituzten. Eta Frantzian preso dagoen akusatutako baten testigantza entzun nahi dutenez, epaileek epaiketa berria noiz egingo zain gaude. Gutxienez, sei bat hilabete atzeratuko da.\nPolizia-etxeetan entzuten diren oihu askok behar adinako oihartzuna al dute?\nEz. Hor gertatzen diren gehiegikeriak inork gutxik entzuten ditu; hedabideetan, adibidez, ez da askorik azaltzen. Tabu moduko bat ikusten dut hor nik. Eta Euskal Herrian torturatu asko egon arren 6.000 inguru, ez dute merezi duten oihartzuna. Esan ohi den bezala, 'ikusten ez dena ez da existitzen'.


Patxitrapero: Faktura desglosatua, mesedez\nFaktura desglosatua, mesedez\nGaur errenta aitorpena egitera jun naiz.\nOrdaintzea tokatu zait. Bueno, gehiago ordaintzea, hilero hilero nere soldatatik diru sorta ederra baitijoa txirristan behera…\nGauza kuriosoa da. Badakigu gure dirua nora dijoan gutxigorabehera, baina ez dakigu zenbat dijoan hona, zenbat hara.\nNik asko eskertuko nuke, zenbakiei hainbesteko garrantzia eta tokia ematen zaion gizarte honetan, aplikazio txiki bat sarean, kontsultak egiteko toki bat, nere dirua nora dijoan jakiteko.\nPaperean ere bai. Likidazioarekin batera, grafiko koloretsuz betetako orritxo polit bat.\nJakin egin nahiko nuke zenbat diru ematen diodan urtero Guardia zibilari, polizia nazionalari, ejerzitoari, Borbon familiari, espainiar gobernu eta diplomaziari, Televisión Españolari, futbol selekzio nazionalari… Eta honutzagokoak: zenbat Eusko Gobernuari, erretiratutako politikariei, zenbat EITBri, ertzantzari, AHTri, errepide sareei, errealari… Zenbat inbestigazioari, hezkuntzari, osakidetzari, kanpoko laguntzari, beharreko jendeari….\nMila euroko, hainbeste euro hona, hainbeste hara. Eredu txiki ulergarri bat.\nOso erreza da egiten, baina nik dakidala behintzat, ez du inork orain arte halakorik egin.\nEgia da ez litzatekeela izango oso ariketa lasaigarria. Alderantziz, bihotzerre haundi xamarra sortaraz diezaiguke askori beharbada…\nBaina tira, zertarako dago bikarbonatoa?\nTtak: patxitrapero, errenta, zenbakiak, zergak\n. Patxi en 12:20 da manhã\nDesplazatua 6/23/2006 11:14 da manhã\nInbidiari ez dotsut emon nahi, baina neri aurten kobratzera emon dost. Zorioneko nere poltsikoa, bai horixe! Aurreko urte bixetan zartada itzela emon dost haziendak, zati bitxan ordaindu biharra eukitzeraino. Baina aurten, bankuarekin ezkondu naizenez, hara!\nTa, bai Patxi, zuk esaten dozun diru banaketa hori egitea komenigarria litzake, igual era horretan objezio fiskala aintzat hartuko leuke gobernuak eta Elizara dirua emon nahi dozun galdetzen daben moduan, armadari emon nahi jatsun galdetzeko era ofizial baten.\nPatxi 6/24/2006 2:13 da manhã\nNere herrian bazan taberna bat, beti gauza bera eskatuta ere, desberdin kobratzen zizutena. Zenbat da eta… Hainbeste. Han ez zan fakturarik inoiz. Tabernariak esandakoa onartu behar derrigorrez.\nGure zergekin beste hainbeste. Ezin jakin zenbat ordaindu ditugun entremesak, zenbat zopa, zenbat arraia, zenbat kafea, kopa eta purua.\nBankuarekin ezkondu zera beraz? Hori zortea. Horrek sekula ez zaitu abandonatzen! 25 urteko maitasuna bai behintzat! ;-)


topic_facet:"Mekanizazioa (Heziketa Zikloa). Erdi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Industria-robotika (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Industria-robotika (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


otsaila 24, 2013 @ Garazi\nBerriako Hirudia ataleko zazpigarren artikulua da hau. Egurra onartzen da, baina, ahal dela, sua egiteko baliagarria izan dadila.\nLiteratur itzultzaileak itzultzen duela esaten duenean ea zergatik ez duen idazten galdetzen diote. Hori, eta zenbat hizkuntza dakizkien. Lehenengo galdera horretan bi aurresuposizio argi daude: «zergatik ez idatzi» galdetzean itzulpena bestelako jarduna dela esaten diote; «zergatik ez» galdetzean idazten ez duela ere esaten —gogorarazten— diote. Itzultzaileak ez du azken baieztapen hori faltsua edo egiazkoa den aitortuko, ez baitu bere miseriak kontatzea maite; bere burua ez nabarmentzeko hirugarren pertsonaz ere baliatuko litzateke.\nKontua da, hainbeste galdetu, azkenean pentsarazi egiten diotela nahitaez itzultzaileari. Ez du luze hausnartu behar izan erantzuna aurkitzeko: izua dio kritikari. Gero eta literatur iruzkin gehiago egiten da gurean, bai komunikabideetan bai akademian, eta kritika unibertsitarioa/espezializatua ugaritu egin da liburu formatuan, Labayru Ikastegiak edo Utriusque Vasconiae argitaletxeak kaleratzen dituztenak kasu. Hori gutxi balitz, Interneti esker (Interneten erruz, akaso), kritikak betikotu egiten dira, eta noiznahi nonahi kaleraturiko iruzkinak bilaketa kolpe batez berreskuratzen ahal ditugu. Bai idazlearen egoa listuz goxatzen dutenak bai hatza zaurian sartu baino, zauria urratuz odoletan jartzen dutenak.\nPropaganda da garrantzitsua, diote askok; ona zein txarra izan, hitz egin dezatela liburuaz! Halakorik ez zioten Heinrich von Kleisti esan. Bere buruaz beste egin zuen hogeita hamalau urterekin, etsipenak jota eta ezin zelako idatzitakoaz bizi. Goetheri bidaltzen zizkion bere lanak, garaiko poetarik handiena baitzen, literaturaren eta are artearen epaile gorena. Goethek ez zuen aldeko hitz erdirik ere esan idatzi haiei buruz, eta, beraz, aleman jantziek, irakurle on orok bezala beren denbora estimu handitan zutenez, pentsatu zuten ez zutela deus galduko Kleist irakurtzen ez bazuten.\nIdazlearen obsesioez mintzo zitzaigun Lander Garro aurrekoan; irakurleen obsesioek ere beteko lituzkete hainbat zutabe. Bakarra aipatuko dut: irakurle hutsa izan ez eta publikoki kritikariaren rola hartu behar duela iruditzen zaion irakurlearena. Positiboa beharko luke horrek; irakurle jantziaren begirada zolia eta irizpide estetikoak nolanahikoak ez diren seinale. Ez da beti hala gertatzen, ordea. Gehienetan ez da hala gertatzen. Interneti esker (Interneten erruz, fijo), edonork du iruzkina egiteko aukera.\nEdonork egiten ahal du eta kritikari aitortuek (ez naiz profesionalek jartzera ausartu) duten erantzukizun edo betebeharrik gabe, gainera. Inpunitate osoz, nolabait esateko. Eta kritika arrazoituez ari naiz, noski, jakin baitakigu iritzi bat ezin dela erlatibitatearen armaz justifikatu, asko jota ongi justifikatutako argudioak neur daitezkeela erlatibismoz. Atari asko ditu aukeran irakurle-sasikritikariak bere barne-amorrazioa edo irrika botatzeko. Idazleak izan du galbahe bat liburua kaleratzeko (bai, ikusitakoak ikusita hori oso zalantzagarria da), ez al luke sasikritikariak ere galbahe bat izan behar? Eliot Weinberger idazle eta kritikariak dioenez, AEBetan, iruzkin, blog eta Twitteretik datozen «gomendioetara» mugatu da literatur kritika.\nHan-hemenka banatzen den egurra ikusita jotzen du, agian, gero eta idazle gehiagok bere lanaren azalpen kritikoa egitera. Interpretazioaren bideak bat eta bakar bihurtu eta irakurle eta kritikarien zalantzarako tartea murriztu, askotan gehiegizko justifikazio bihurtzen dena. Liburuaren aurkezpen egunetik hasita; sariketen kasuan, berriz, liburua idatzi ez baizik eta saria jasotzen duten unetik hasita. Irakurleengan eragin nahian, gaizki uler ez dadin. Agian horregatik ez du itzultzaileak idazten, bere burua justifikaziozko ataka penagarri horretan ez ikusteko, agian horregatik itzultzen du, oraindik kritika dibulgatiboan bi lerro baizik ez dagozkiolako itzulpenari berari. Agian irakurleek beraiek itzulpenaren kritika odol-arazlea egiten duten egunean utziko dio itzultzaileak itzultzaile izateari, sasikritikari bihurtzeko.\nTags: Berria, Hirudia, kritika\nOne Comment → “Sareko sasiak”\nGogoeta interesgarria. Gehienetan, besterik gabe, pentsatu izan dut sormen diferenteak behar direla idazteko eta itzultzeko (baina sormena, bietan ere). Bada arlo batetik besterako muga pasatzera ausartzen denik, baina nahiko argi dago gauza diferenteak direla…\nAskotan, usain txarra darie “zergatik ez duzu idazten?” horiei: badirudi idazkuntzaren atzeko/beheko kategoria gisa hartzen dutela itzulpengintza, eta harritu egiten dira, ezin ulertu nolatan ez duen nahi itzultzaileak idazkuntzara aurreratu/igo.\nInongo profesionala izan gabe ere, aspaldi nauka izututa Interneteko galbaherik gabeko askatasun “klik-egin-eta-listo” horrek. Behar baino gehiago pentsatuz gero, edozein lan jendaurrean zabaltzea beldurgarria da. Zuk esan bezala, (euskal) itzultzaileen ikusezintasuna da, oraingoz, salbazio txiki bat (horrenbeste ernegatzen gaituen ikusezintasun hori, bai!), baina (ez nuen betiko gaia atera nahi…) ezin ahaztu euskal itzulpenek egurra ere jaso izan dutela ‘kalean’ (edo “kale mailan”, askok esango luketen moduan). Eta, hala ere, aurrera goaz. Zorionez, irudipena dut gaur egun gure inguruko itzultzaileek badutela behar adina konfiantzarik eta burugogortasunik, badakitela bide onean ari direla; pentsatu nahi dut sasi-kritikari saldo batek ere ez lituzkeela kikilduko.


Egituran dagoen arazo baten sintoma - Nafarroako Hitza Egituran dagoen arazo baten sintoma – Nafarroako Hitza\nEgituran dagoen arazo baten sintoma\n2018, maiatzak 11 Albisteak, Astekoa, Gizartea, nafarroa 616\nBeren funtzioa betetzen ari dira epaileak eta hedabideak: sistema patriarkalari eusten ari dira”. Horixe erran zuen Montse Pinedak, iazko azaroan, Iruñean, 2016ko sanferminetan gertatutako taldeko sexu erasoaren inguruko epaiketa hasi zenean. Creacion Positivako ekintzaile feminista da, eta indarkeria matxistetan aditua. Auzi horren inguruko epaia ezagutu eta gero, errandakoa berretsi du Pinedak: “Zoritxarrez, erran nuenari eutsi behar diot; sistema judizialak eta zigor kodeak gure gizartearen balioak azaltzen dizkigute, eta balio horiek patriarkalak dira”.\nBost gizonen artean 18 urteko emakume bat inguratu, atari bateko gelan sartu, paretaren kontra inmobilizatu, sexu harremanak izatera behartu, bideoan grabatu, emakumea lurrean botata utzi eta haren sakelakoa ebatsi, laguntza eskatzerik izan ez zezan. Hori gertatu zen Iruñean, 2016ko uztailaren 7ko goizaldean. Nafarroako Lurralde Auzitegiak frogatutzat jo du sekuentzia osoa. Hala ere, epaileen arabera, eginikoa ez zen sexu erasoa izan.\n“Abantailakeriazko sexu abusu jarraitua” egotzi, eta bederatzi urteko espetxe zigorra ezarri diete bost akusatuei. Epaileek onartu dute sexu harremanak ez zirela “adostuak” izan, eta emakumea “behartu” egin zutela, euren “nagusitasun fisikoa” baliatuz. Hala ere, ez dute frogatutzat jo auzipetuek “indarkeria fisikoa, mehatxuak edota larderia” erabili zutenik. Magistratu batek boto partikularra eman du, gainera, eta absoluzioa eskatu bost gizonentzat.\n“Sexu eraso batean beti bada indarkeria”. Horixe erran du Clara Timonelek. Sexu osasunean eta giza eskubideetan aditua da. Onartu du “estutasun handia” eragin ziotela epaia ezagutu aurreko egunek. “Absolbituko zituztela uste nuen. Zigortu zituztela jakin nuenean, lasaitua hartu nuen, baina amorru bilakatu zen, berehala, gertatutakoa abusutzat jo zutela jakin nuenean”.\n“Genero indarkeriei buruz ari garenean, sistemak ziurtzat jo ohi du emakumeak gezurra erraten duela. Egoera hori bazter uzteko ordua dugu. Ez da erraza, ordea, inguru patriarkal eta misogino batean bizi baikara”, nabarmendu du Timonelek.\nJustiziaren arloa inguru patriarkal eta misogino horren barnean dagoela argi du Timonelek; June San Millan abokatu eta Salhaketako kideak ere ideia hori nabarmendu nahi izan du: “Sententziak agerian utzi du, batez ere, justiziaren esparruan inolako genero ikuspegirik ez dagoela, eta emakumeak erabat salduta daudela; justiziak ez ditu betaurreko moreak jantzi, oraindik ere”, erran du, argi eta garbi. Arazoa da, haren ustez, jurisprudentziak bizkarra ematen diola genero ikuspegi horri. “Sententziak onartzen du emakumeak egia erran duela. Larderia ez du onartzen, ordea, jurisprudentzia halakoa delako, genero ikuspegirik gabea, alegia”.\nZigor kodea aldatzeko aukeraz harago, “egiturazko aldaketa” behar dela nabarmendu du San Millanek. Izan ere, sanferminetako taldeko sexu erasoaren inguruko epaia ez da salbuespena. Azken egunotan, adibidez, Kantabriako (Espainia) epaile batek sexu abusutzat jo du gizon batek haur bati egindakoa, eta ez, ordea, erasotzat, umeak ez ziolako erasotzaileari “aurre egin”. Haurrak 5 urte baino ez zituen lehen erasoa sufritu zuenean. “Gisa horretako epaiak eguneroko kontua dira”, erran dute adituek.\n“Arazoa ez da legea, epaileek egiten duten interpretazioa baizik. Horregatik, zigor kodea moldatzea ez da konponbidea; hamaika aldaketa egin dira, eta denek ekarri dute egoerak okerrera egitea. Kontua da giza eskubideen eta feminismoaren ikuspegia txertatzea”, berretsi du San Millanek.\n“Sexu indarkeria terrorea eragiteko tresna bat da”. Timonelenak dira hitzak. Gehiago erran du: “Abusua, berez, ez da sexu abusua, beti da botere abusu bat, edo konfiantza abusu bat. Sexualitateaz abusatu daitekeela errateak argi uzten du sexualitateaz, harremanak ezartzeko dinamikez eta indarkeriaz ditugun ikuskera eta definizioa erabat aldatu behar ditugula”. Kantabriako sententziaren kasuaren gisakoetan, erasoa umeek sufritzen dutenean, Timonelek uste du sexu abusutzat jotzea “iraina” dela biktimentzat, “umeei ez duten dimentsio sexuala egozten dielako”.\nTimonelek aipatu duen indarkeriaz, sexualitateaz edo harremanak ezartzeko moduez gogoeta egiteko beharrarekin lotzen da, bertzeak bertze, Laura Casielles kazetariak egunotan idatzitakoa: “Gertatzen ari dena kontzeptuekin lotutako kontu bat da, inguratzen gaituen mundua ikusteko eta izendatzeko dugun moduarekin. Arazoa da dugun zigor kodeak ez duela indarkeria egungo edozein emakumek bezala ulertzen; ez du larderia ulertzen botereak eta pribilegioek gure harremanak gurutzatzen dituztela argi duen edozein pertsonak ulertzen duen moduan”.\n“Mingarritzat” jo du Casiellesek 2016ko Iruñeko taldeko sexu erasoaren inguruko sententziak jaso izana indarkeriarik ez zela izan. “Baimenik ez bada, indarkeria bada”.\nBaimenaren inguruan egiten dute lan, hain zuzen ere, La Pregunta 28 taldean. Talde horretako kide Stef Papinek, Cristina Gozalok eta Loreto Aresek idatzi dute Pikara Magazine hedabidean: “Baimena (txarra) eta desioa (ona) kontrajartzen dituen diskurtso bat zabaltzen ari da. Desioarena eremu labainkorra da, bizi dugun heteropatriarkatuan eraikuntza bat baita, gure subjektibotasunek eta esperientziek ukitua. Guk boteretzetik pentsatu nahi dugu: baimentzen dut nire gorputzaren gaineko boterea dudalako; onartzen dut nik hala erabakitzen dudalako; adosten dut hala egin nahi dudalako. Arazoa ez da desioa; arazoa da desioa identifikatzeko edo azaltzeko zer tresna dugun, kontuan hartuta bortxaketaren kulturak denok zeharkatzen gaituela”.\nMontse Pinedarentzat, baimenaren auzia “funtsezkoa” da. “Erabakiak nork eta nola hartzen dituen oinarrizko auzi bat da sistema patriarkalean, eta ez dugu ahaztu behar sexu indarkeriak direla gizarteak emakumeen bizitza kontrolatzeko erabiltzen duen tresna”.\nPinedak uste du ezetza ezetz dela dioten leloak ez direla nahikoak, sexu indarkerien aurkako kanpainetan. Mezuak bertzelakoa izan behar duela. “Onespen positiboaren aldekoak gara gure elkartean. Bakarrik baietz erraten baduzu dela baietz; eta hala eta guztiz ere, baietz hori baldintzatuta egon daitekeela argi izan behar dugu”.\nEmakumeak subjektu politikotzat aldarrikatu ditu Pinedak, eta Iruñeko sententziak izaera hori ukatzen duela salatu du, hain zuzen ere. Ukatze horrek emakumeak “nazkatu” dituela uste du Pinedak, eta horregatik atera direla karrikara, azken egunotan, patriarkatuaren aurka. Clara Timonelek nabarmendu du “harro” dagoela karrikan epaiari eman zaion erantzunarekin. “Aurrera egin dugu, eta sumatzen dut mugimendu feministaren kritikak ari direla iritzi publikora ailegatzen”. Bat egin du Pinedak: “Sententzia honek ekarri du, lehen aldiz, auzi horri buruz hitz egitea espazio guztietan”.\nNazioartean ere izan dute oihartzuna mugimendu feministaren protestek, bai eta epaiak berak ere. Europako Batzordeak gogoratu du, adibidez, bortxaketa direla baimenik gabeko sexu harremanak, Istanbulgo akordioaren 36. artikuluaren arabera. Nazio Batuen Erakundeak ere nabarmendu du sententziak “bortxaketaren larritasuna gutxiesten” duela, eta kalte egiten diola, “argi eta garbi”, emakumeen eskubideak errespetatzeko beharrari. Europako Batasuneko Justizia eta Genero Berdintasun komisario Vera Jourovak ere hartu du hitza, epaiari buruz: “Espero dut helegiteari erantzun azkar eta justu bat ematea”.\nHainbat epaileren artean ere sortu du ezinegona sententziak. Dalila Dopazo (Lugo, Galizia), Nekane San Miguel (Bilbo) eta Angels Vivas (Bartzelona) magistratuek, adibidez, gutuna idatzi diote biktimari, eta argi erran diote epaiak bortxaketatzat hartu beharko zukeela haren kontrako delitua.\nEpaileok nabarmendu dute, gainera, eraso baten aurrean “emakume bakoitzak ezberdin” erreakzionatzen duela. Bat egin du Clara Timonelek. “Pentsa dezakegu eraso baten aurrean modu batera edo bertzera jokatuko genukeela, baina ez dago jakiterik. Inoiz ez dakizu nola erreakzionatuko duzun”. Timonelek erantsi du “sistemarentzat” ez dagoela “biktima on bat” izateko modurik. “Sistema bera tranpa bat delako. Ezin dugu joko horretan sartu”. Sistemak biktima “epaitzen” duela erantsi du, eta errealitate horri “gogor” egin behar zaiola aurre.\nFeminismoa eta kartzela\nNafarroako Lurralde Auzitegiak apirilaren 26an eman zuen 2016ko sanferminetako bortxaketari buruzko epaiaren berri. “Arratsalde osoa eman nuen sententzia irakurtzen”. June San Millanek argi du larderia gertatu zela duela bi urteko taldekako erasoan, eta, argi du, halaber, genero ikuspegirik ezak ekarri duela epaileek eman duten sententzia. “Denen eskubideak bermatu behar direla zalantzarik ez dut; baina beldur naiz sistemak akusatuen eskubideak bermatzeko joera nabarmenagoa duela emakumeen aurkako indarkeriarekin lotutako kasuetan”.\nFeminismotik epaiari buruz zabaldu diren hainbat mezurekin ere kritiko agertu da San Millan; zehazki, espetxe zigorraren ingurukoekin. “Feminista batek ezin du espetxea defendatu”, erran du. “Kartzela defendatzen duenak ez du ezagutzen. Gaztakak konpontzeko eta biktimari dagokion ordaina emateko bertze sistema bat behar dugu”.\nSalhaketako kide eta abokatuak onartu du oraingoaren gisako sententziek eta erasoek bereziki ukitzen dituztela herritarrak. “Auzi hagitz mediatikoa izan da, eta gertatu dena izugarria da”. Amorrua normaltzat jo du. “Harago” jotzeko beharra berretsi du, halere: “Denen giza eskubideak bermatuko dituzten formulak bilatu behar ditugu; helburua da min gehiago eraginen ez duten bideak bilatzea, eta, batez ere, delitua prebenitzea. Ez dadila horrelakorik berriz gertatu. Justizia konpontzailea existitzen da; badira bertze bideak. Azter ditzagun, kasuz kasu erabiltzeko”.\nFormula berriak jorratzeko bide horrekin lotu du justiziaren esparruan giza eskubideen eta feminismoaren ikuspegia txertatzeko beharra. “Feminismo gehiago, eta espetxe gutxigo behar dugu”, laburbildu du San Millanek. Feminismoa, bertzeak bertze, indarkeria sufritzen duten emakumeak babesteko.\n« Memoriarekin hegan egiteko\n“Komunitatea batzea da Sortzen jaiaren helburua” »


Asteburuko egitaraua aurkeztu du Hego Uribeko Gazte Martxak | Geuria\nAsteburuko egitaraua aurkeztu du Hego Uribeko Gazte Martxak\nAutodefentsa tailerra, ipuin-kontalaria, hitzaldiak eta herri bazkaria egingo dituzte urriaren 26tik 28ra bitartean.\nEskualdeko Gazte Asanbladek eta Gaztetxeek antolatu dute martxa / Urriko Martxa\nUrriko azken asteburuan Hego Uribe zehakartuko duen martxa antolatu dute eskualdeko zenbait gazte mugimenduk, “Lokatzetan aztarna utzi nahian” lelopean. Urriaren 26an ekingo diote martxari: arratsaldeko seietan jarri dute hitzordua Ugaoko tren geltokian eta handik antolakuntzako kideak arturatuko dira partaideak Zeberiora arte eramateaz. Zeberion egingo dute hain zuzen harrera ekitaldia eta ondoren ongietorri afaria antolatu dute. Lotara joan baino lehen gaubela izango dute ipuin-kontalariarekin.\nGoizetik abiatuko dira larunbatean Arrankudiagarantz: 9etan martxan izango dira eta bidean Untzuetako Gazteluaren kondaira entzuteko aukera izango dute gazteek. Herri bazkaria egingo dute Arrankudiagan eta ondoren hiru tailer ezberdin antolatu dituzte: soinu ekipoen ingurukoa, autodefentsarena eta bihurrikeri tailerra. Larunbateko gaubela mikro irekiarekin igaroko dute. Igandean Arrigorriagara bidean jarriko dira, Ugaotik pasatuz. Bidean Burdin Hesiaren eta Gerra Zibilaren inguruko hitzaldia izango da. Martxari bukaera emateko agur ekitaldia egingo dute Arrigorriagan.\nMartxaren helburuen artean daude eskualdeko gazteen arteko harremanak sendotzea, konplizitatea garatzea, borroka komunitatea indartzea eta herrien arteko saretzea bultzatzea. Martxan parte hartu nahi dutenek tiketa eros dezakete Arrigorriagako Aldapan, Basauriko Ilargin, Galdakaoko eta Ugaoko Herrikoetan, Arrankudiagako Gaztetxean eta Zeberioko Herriko dendan. Astebururako bonoak 25 euro balio ditu eta eguneko tiketak 10 euro.\nSailkatuta: Arrigorriagako Gaztetxea, Gazte Martxa, Urriko Martxa\n045. alea – 2018 Urria – Geuria aldizkaria\nEdurre kuadrilak 2015ean botatako Eskarabilera Landetan agertu da


home » eu » participate\nZergatik hartu parte OpenOffice proiektuan?¶\nAskok Apache OpenOffice eta Apache Software Fundazioari laguntzeko dohaintza txiki bat eginez pozik badaude ere, (ekarpen guztiak eskertzen ditugu), erabiltzaile batzuek zerbait gehiago egin gura dute eta haien denbora edo/eta ezaguera eskaintzen dituzte proiektua aurrera eramateko.\nBoluntarioek zio askorengatik hartzen dute parte OpenOffice-ren moduko kode irekiko proiektu batean. Hurrengoak dira ohikoenetariko batzuk:\n"Banaketa digitala" gutxitzen laguntzeko, mundu guztian kalitate handiko doako produktibitate-aplikazioak lortzea ziurtatuz.\nHaien nazio edo eskualdeetara OpenOffice-ren onurak eramaten laguntzeko.\n"Itzultzeko" zerbait kode irekiko proiektuei.\nGaitasun berri bat lortu edo areagotzeko.\nCurriculum edo aurkezpen bat hobetzeko, proiektuan egindako lana ezagutaraziz.\nOpenOffice erabiltzen duen bezero edo enpresa bati laguntzeko.\nOpenOffice-rekin lotutako aholkularitza lanetarako egiaztagiriak lortzeko.\nOpenOffice-n beti egina ikustea nahi izan den zerbait bertan sartzeko.\nOndo pasatzeko, munduan ospetsuen eta zaharrenetariko den kode irekiko proiektu batean nazioarteko harreman estuko boluntario-talde batekin lan eginez.\nJakintza-alor anitzeko kode irekiko proiektua¶\nEz duzu programatzailea izan behar Apache OpenOffice-n laguntzeko. Gure proiektuak trebetasun, inplikazio-maila eta esperientzia teknikoren gradu askoko pertsonak behar ditu. Beraz, Apache OpenOffice-n parte hartu gura baduzu, badago, ia ziur, zuretzako eginkizun bat.\nHurrengo eginkizunak beteko dituzten pertsonen bila gabiltza:\nDokumentazioa Idatzi edo eguneratu\nErabiltzaile berriei lagundu\nPrograma aztertu eta akatsen berri eman\nKodean baliabide berriak sartu\nArtelanak eta beste marketin-tresna batzuk diseinatu\nTestuak beste hizkuntza batzuetara itzuli\nWebgunea mantendu eta garatu\nOpenOffice bultzatu, eta bere onurak azaltzen lagundu\nEgin behar dela ikusten den edozein gauza egin\nEkarpen horiek guztiek proiektua aktibo mantentzen eta komunitatea indartzen laguntzen dute. Parte-hartzea onartzen eta sustatzen dugu, eta jendeak parte hartzea ahalik eta errazena izatean saiatzen gara.\nOpenOffice kode irekiko proiektu handi eta konplexu bat da, urte askotan zehar proiektu independente gisa garatutako kultura batekin, eta Apache-ren esperientziarekin konbinatuta.\nApache-ren moduko kode irekiko garapen-lanen ezagutza baduzu, zuzenean sar zaitezke, proiektu garrantzitsu baten posta-zerrenda batean harpidetu, eta zeure burua aurkeztu. Lagunduko dizugu martxan jartzen.\nOrdea, Apache ezagutzen ez baduzu, edo hasteko modu metodikoagoa nahi baduzu, baditugu mailaz mailako Boluntario berriei orientatzeko modulu sorta bat, boluntario berrientzat diseinatuta eta Apache OpenOffice-ri eta bertan lan egiteko moduari buruz oinarrizko informazioa ematen duena.\nZein bide hartu, zuk erabakitzen duzu, hobespen pertsonalen kontua da. Biak ere, erabil ditzakezu.\nMantentzen dugu, halaber, boluntarioak behar ditugun arloez osatutako zerrenda bat gure Wiki-ren Laguntza behar dugu orrialdean.\nZure eskolako lanaren zati gisa proiektuan laguntzea nahi duen ikaslea bazara, mesedez begira gure Ikasleentzako aholkuak orria ere.


Gabonak ospatu ahal izango ditugu, baina murrizketekin ahaztu barik - etakitto.eus\nGabonak ospatu ahal izango ditugu, baina murrizketekin ahaztu barik\nAbenduan sartu gara eta Gabonak ia gainean dauzkagu. Normalean alaitasun eta ilusioz betetako sasoia izaten den hau zalantza eta galderaz beteta bizitzea egokitu zaigu oraingoan, ordea. Izan ere, martxoaz geroztik gure egunerokotasunean etenbariko aldaketak eragiten dituen COVID-19k ez du alde egin eta, beraz, Gabonetan ere zaindu beharra izango dugu. Egun berezi hauetarako erkidego guztietarako berdinak izango diren murrizketak aste honetan adostu dituzte. Hala ere, oraindik ez dituzte zehaztu ostalaritza eta merkataritzari aplikatuko zaizkionak.\nAtzo arratsaldean egindako bileran lortu zuten Gabonei begira plan bateratua adostea Espainiako Gobernuak eta autonomia erkidegoetako osasun agintariak. Horren arabera, Gabonetan horren ohikoak diren familia topaketetara begira, baimendu egingo dira Gabonetako jaiegunetan erkidego batetik bestera joateko bidaiak. Gainera, Gabonzahar gauean eta Gabon gauean 01:30 arte ez da izango etxeratu beharrik. Familia topaketetan, oro har, hamar pertsona baino gehiago ez elkartzeko irizpidea emango da, eta bertan behera geratuko dira Olentzerori ongietorria ematekoantolatzen diren ekitaldiak, Hiru Erregeen kabalgatak eta, oro har, urte sasoi honetarako tradizioak “agintzen” dituen bestelako ospakizun guztiak.\nIzan ere, nahiz eta Gabonetarako murrizketa batzuk apur bat leundu, COVID-19a kontrolpean izatera bideratutako oinarrizko neurriak orain artekoak izaten jarraitzen dutela behin eta berriz azpimarratu dute: eskuak ondo garbitzea, maskara erabiltzea eta pertsonen arteko distantziak zaintzea. Edo, bestela esanda, jende pilaketak saihestea.\nBilera amaituta, pozik agertu zen Gotzone Sagardui Eusko Jaurlaritzako Osasun sailburua. Azken batean, denentzat adostutako neurri hauek Eusko Jaurlaritzak berak astelehenean iragarri zituenekin bat datoz. Hala ere, sailburuaren berbetan, “Gabonak ez dira arriskurik gabeko sasoia” eta, horregatik, herritarrei zentzuz eta zorrotz jokatzeko eskaera egin dute.\n« Toledoko Itunaren murrizketei ezetz esateko manifestazioa egingo da zapatu eguerdian 9 positibo berri Eibarren »


Lasarte-Oria Bai! Krosa badator – Ostadar SKT\nLasarte-Oria Bai! Kros Herrikoiaren 20. edizioa urriaren 25ean izango da\nIzen-ematea Manuel Lekuona Kultur Etxean egin behar da, datorren asteartetik aurrera\nAurtengo edizioan 1 zenbakidun dortsala DYAk laguntzaileek eramango dute\nKorrika Festan izena ematen duten haur guztiek izango dute parte hartzeko aukera\nOstadar Saiarre Kirol Taldeak Lasarte-Oria Bai! Kros Herrikoiaren XX. Edizioa aurkeztu du. Antolatzaileek jakinarazi dutenez, aurtengo nobedade nagusiak bi izango dira: batetik, izen-ematea Manuel Lekuona Kultur Etxera lekualdatu dela, eta bestetik, Korrika Festan izena ematen duten haur guztiek izango dutela parte hartzeko aukera. DYAko laguntzaileek eramango dute 1 zenbakia.\nLasarte-Oria Bai Kros Herrikoiaren XX. edizioa urriaren 25ean korrituko da, goizeko 10:30ean hasita –gurpildun aulkikoak bi minutu lehenago aterako dira– eta azken edizioetako ohitura mantenduz, lasterketa hasi aurretik korrikalari guztiei agurra dantzatuko zaie. Irteera puntua Frutas Ruiz fruta-dendaren parean izango da, eta helmuga berriz, Okendo plaza iritsi baino pixka bat aurrerago (Laubide bezala ezagutzen den bidegurutzean). Parte-hartzaileek 10.500 metroko ibilbidea bete beharko dute.\nHorraino ez da nobedaderik. XX. edizioko berrikuntza nagusiak bi dira. Batetik, izen-ematea Ostadarren egoitzatik Manuel Lekuona Kultur Etxeko kafetegira lekualdatu dela. Antolatzaileen esanetan, “aldaketarekin gure egoitzan sortzen ziren jende pilaketak ekidingo dira, eta batez ere, erosotasunean irabaziko da. Alegia, zerbitzu hobea emango dugu”. Bigarrena Korrika Festari dagokio, aurten ez baita mugarik jarriko. “Azken edizioetan haur batzuk korritu ezinik geratu dira dortsalak amaitu direlako. Egoera aztertu dugu, eta ohartu gara antolakuntzak bere gain har dezakeela kanpoan geratu diren haurren inskripzioa. Modu horretan, guztiek izango dute parte hartzeko aukera”.\nPrentsaurrekoan aurreratu dutenez, aurten ere denbora neurtzeko txipa dortsalak eramango du integratuta. “Joan den edizioko frogarekin gustura geratu ginen: erosoagoa da, fidantzarik ez da hartu behar, azpiegitura aldetik errazagoa da eta apenas egon zen akatsik”, adierazi dute. Gauzak horrela, txip horirik ez da onartuko.\nIzen-ematea, asteartetik aurrera\nAurkezpen ekitaldian aurreratu dutenez, izen-ematea asteartean, urriaren 13an, zabalduko da. Korrikalariek bi asteko epea izango dute izena emateko, baina antolatzaileek “azken unera arte ez itxaroteko” gonbitea egin diete.\nIzena emateko aukera ugari daude. Astean zehar Manuel Lekuona Kultur Etxeko kafetegian astelehenetik ostiralera (17:00etatik 20:00etara) eta hilaren 17an (11:000etatik 13:00etara) egin daiteke; www.ostadarskt.org edo www.sailkapenak.com web orrialdeetan eta lasterketa egunean Mitxelingo frontoian (9:00etatik 10:00etara).\nIzen-emateak 12 euroko balioa du; Ostadarreko bazkideentzat, 8 euro. Azkeneko egunerako uzten dutenek –kasu guztietan–, 20 euro ordaindu beharko dituzte.\nPartehartzaileek dortsalak eta kamiseta teknikoak lasterketa bezperan eta lasterketa egunean jaso behar dituzte Mitxelingo frontoian; larunbatean, goizeko 11:00etatik 14:00etara eta arratsaldeko 16:00etatik 19:30etara. Igandean, berriz, 9:00etatik 10:00ak arte. Horren harira, korrikalari guztiei, eta batez ere herritarrei mezu hau helarazi nahi izan diete: “Ahal duzuen neurrian jaso beharrekoa lasterketa bezperan jaso; modu horretan lasterketa egunean lasaiago ibiliko zarete eta guk ere igandeko korrikalari ilarak saihestuko ditugu”. Era berean, dortsalak eta kamisetak jasotzeko egiaztagiriren bat aurkeztea derrigorrezkoa dela gogorarazi dute. “Internet bidez izena ematen dutenek, NAN, ENHA edo bestelakoren bat; eta lokalean izena ematen dutenek, bertan jasoko duten agiria”.\nBat zenbakia, DYAk\nLasterketaren aurkezpenean, antolatzaileek 1 zenbakia banatu dute. Aurtengoan DYAko laguntzaileek eramango dute. Orain arte 1 zenbakia beti eraman dute parte hartzaileek. Aurtengoa salbuespena da. “DYAk 20 urte egin ditu gurekin. Aurtengoa urte borobila denez, emandako laguntza eskertzeko modu egokia dela iruditzen zaigu nolabaiteko errekonozimendu publiko hau. Eta bide batez, etorkizunean elkarlanean jarraitzeko gonbita ere bada”.\nAmaitu aurretik, Ostadar S.K.T.ak eskerrak eman dizkie lasterketa antolatzen eta lasterketa egunean laguntza emango duten guztiei. Eta nola ez, lasterketa aurrera ateratzeko babesa eman duten guztiak izan dituzte gogoan, “bereziki Etxezarreta harategia, Avenida taberna, Frutas Ruiz fruta-denda eta Lasarte-Oriako Udala. Gehienak herriko komertzio txikiak izan arren, enpresa handiak bezala portatzen direlako”.\nLasarte-Oriako Udalak Tratu On Bat markaren bidez laguntzen du lasterketa. Aurten, gainera, Aterpearekin bideratutako elkarlanari esker, parte-hartzaile bakoitzak bost euroko beherapen txartela jasoko du herriko zenbait komertzioetan trukatzeko. Modu honetan, Lasarte-Oria Bai! Kros Herrikoiak, kirola sustatzeaz gain, herriko merkataritza eta ostalaritza indartzeko ekimen bezala finkatzen da.\nElkarlana aipatuta, Ostadar S.K.T.ko arduradunek nabarmendu dute Plaza Dantza ekimeneko arduradunekin hitz egiten aritu direla, krosa eta dantza saio herrikoia uztartzeko helburuarekin. Bi ekimenak leku eta ordu berean egiten direnez, urriko dantza saioa arratsaldera pasa da. Beraz, egun borobila izango da urriaren 25ekoa. Goizean, krosa; eguerdi partean, bazkaria; eta amaitzeko, 18:00etatik aurrera dantza saioa Okendon.\nNagusien lasterketa eta sari-banaketa ekitaldia amaitzean, 12:15ak aldera, Korrika Festaren XV. edizioa hasiko da. Aurrez esan bezala, aurten ez da mugarik jarriko eta izena ematen duten korrikalari guztiek izango dute bertan parte hartzeko aukera. Partehartzaileak sei mailatan banatu dituzte, eta adinaren arabera 100, 150, 400, 800 eta 1.200 metroko ibilbideak osatu beharko dituzte. Izen-ematea Manuel Lekuona Kultur Etxeko kafetegian egin behar da. Haur bakoitzak 5 euro ordaindu behar ditu, eta trukean, kamiseta bat, domina bat, gailetak eta edateko jogurt bana jasoko dituzte.\nAbierta la inscripción por internet\nLos entrenamientos de atletismo comienzan el lunes\n2019 Ago 28\nHorarios de entrenamiento de Futbol